Sukar Belajar Secara Online, Ezzaty Abdullah Berhentikan Anak Sekolah

Pelakon Ezzaty Abdullah berkata dia mengambil keputusan untuk memberhentikan persekolahan anaknya Harum Dahlia kerana berdepan kesukaran ketika belajar dalam talian.

Menurut Ezzaty, selepas memberhentikan anaknya dari pra sekolah pada Jun lalu, dia mengambil pendekatan mengajar sendiri anaknya.

BACA: Ezzaty Abdullah Menangis Dua Hari Dua Malam Takut Nak Buat Swab Test

“Selepas mendaftarkan Harum dalam sebuah sekolah pra sekolah tahun ini, kelasnya perlu dilakukan dalam talian sejak April lalu disebabkan situasi pandemik. Bagaimanapun, dia mengalami kesulitan untuk faham sepenuhnya pengajaran menerusi cara itu.

“Daripada terus membazir bayar yuran, saya nekad untuk berhentikan dia dan ambil alih tugas itu sejak Jun. Bagaimanapun, saya tetap menggunakan silibus pengajaran ikut buku yang diberikan taska itu.

“Tapi saya tak mahu mengajarnya dengan formal sangat. Dalam sehari, saya ajar dia dua kali selama setengah jam dan selainnya berikan dia melihat video menarik yang boleh ajarnya mengeja atau kenal huruf,” katanya.

Dalam pada itu, Ezzaty meluahkan rasa syukur anaknya itu kini menunjukkan perkembangan yang sangat baik apabila sudah boleh mengeja namanya sendiri.

“Memandangkan dia masih kecil, saya tak terlalu memaksanya. Saya buat dengan cara lebih santai sebab saya sendiri pun pernah ada pengalaman mengajar kanak-kanak sebelum ini.

“Alhamdulillah, dia sudah boleh mengenal huruf, mengeja namanya, dan nama saya. Tapi nama bapanya belum lagi tapi tidak mengapalah, biar perlahan-lahan asalkan ada peningkatan juga,” katanya.

Ezzaty dan Azwan Kombos mendirikan rumah tangga pada 16 Julai 2016. Pasangan itu dikurniakan seorang anak perempuan, Harum Dahlia.


“Sayalah Lelaki Paling Bahagia, Anis Sofea Amat Sempurna”

Selamat bergelar suami kepada gadis pilihan hatinya, Anis Sofea semalam, penyanyi Haqiem Rusli meluahkan rasa syukur Tuhan menghadirkan peneman hidupnya hingga ke akhir hayat.

Haqiem berkata dirinya lelaki paling bahagia ketika ini kerana memiliki pasangan hidup amat disifatkan amat sempurna dimatanya. Kata penyanyi 24 tahun itu lagi, dia terpikat dengan sikap lemah lembut isterinya.

BACA: Wedding Of The Year, Kos Majlis Kahwin Haqiem Rusli RM7 Juta

“Alhamdulillah, sayalah lelaki paling bahagia ketika ini kerana ada seseorang yang bukan sahaja menjadi peneman hidup, malah, berkongsi suka dan duka bersama.

“Dia (Anis Sofea) amat sempurna. Saya sangat senang dengan sikap, budi pekertinya yang lemah lembut dan keterampilannya berjaya menambat hati saya untuk memilikinya,” katanya.

Malam semalam, pasangan pengantin baru itu turut diraikan dalam satu majlis resepsi sederhana tapi cukup mewah bertemakan Raikan Cinta di Langit Asmara di skyGlass Cyberjaya.

Ketika majlis pernikahan, Haqiem menyerahkan wang hantaran sebanyak RM100,000 dan kos perkahwinan pasangan itu dianggarkan lebih RM7 juta.


“Saya Penyanyi Dangdut, Memanglah Akan Joget Ikut Lagu”

Terus dikecam oleh netizen yang menuduhnya mahu meraih perhatian, penyanyi Baby Shima meluahkan rasa hairan mengapa netizen sengaja mencari kesalahan dirinya.

Shima berkata dia tidak pernah mengganggu sesiapa dan tidak tahu apa salahnya di mata netizen sehingga sering dikecam dan dihina.

“Susah nak tutup mulut orang walaupun kita buat benda yang baik kerana di mata mereka, kita tetap salah. Satu kebaikan yang kita buat, mereka tak akan ingat. Kalau buat silap, orang akan ingat sampai bila-bila.

“Itulah netizen. Bukan saya saja. Contoh artis lain, Neelofa, dia bertutup litup pun tetap orang nak kecam. Berpurdah pun orang kecam-kecam dia. Saya tengok, mulut orang ini memang kita tak boleh tutup,” katanya.

Mengulas mengenai kontroversi gambar tular bermesra dengan seorang lelaki di kelab malam, Shima berkata ia bukanlah gimik untuk menarik penonton ke video muzik lagu terbarunya, Lalai.

“Gimik? Tak akanlah saya nak buat sesuatu yang memalukan diri sendiri. Saya ada banyak pembenci di media sosial. Saya pun tak tahu ada orang yang mengambil gambar saya secara sembunyi-sembunyi di set tersebut.

“Nak menampakkan saya ini berkelakuan buruk. Saya akui, hal seperti ini membuatkan diri rasa lebih tertekan sehingakan terpaksa berjumpa dengan doktor untuk mendapatkan rawatan kesihatan.

“Saya sampai sakit kepala yang teramat sangat, sesuatu yang belum pernah saya alami. Doktor ada berikan ubat penenang dan minta saya berehat, tenangkan fikiran sebab boleh mengundang bahaya,”katanya.

Dalam pada itu, ditanya adakah dia sedar banyak komen daripada netizen yang tidak suka aksinya menari gelek di media sosial, Shima berkata dia menari ikut kesesuaian lagu.

“Saya ini, penyanyi dangdut. Memanglah kalau beraksi di media sosial atau di hadapan kamera saya joget yang bersesuaian ikut lagu begitu. Tak akanlah saya nak berdiri tegak sahaja? Bukannya lagu Negaraku…

“Entahlah, kita buat apa sahaja pun tetap tak kena di mata netizen ini. Ada sahaja yang tak suka. Walhal, sudah nama pun akaun saya, suka hatilah saya nak muat naik perkongsian apa pun,” katanya.


Selamat Bernikah, Jasmin Hamid Kembali Bergelar Isteri

Tiada angin tiada ribut, pelakon senior Jasmin Hamid selamat melangsungkan pernikahan dan kembali bergelar isteri.

Berita gembira itu dikongsikan oleh pelakon itu sebentar tadi menerusi Instagram miliknya serta memuat naik gambar bersama suami mengenakan baju pengantin putih sedondon.

BACA: “Saya Suap Anak Sendiri, Bukan Suami Orang” – Jasmin Hamid

Menerusi entri tersebut, Jasmin berkata meskipun pada asalnya menjalin hubungan cinta dengan orang lain namun sudah ketentuan Allah apabila dipertemukan jodoh dengan suaminya itu.

“Salam Jumaat. Syukur Alhamdulillah. Bercinta dengan orang lain. Nikah dengan orang lain. Sebagai hamba-Nya yang beriman, wajib percaya bahawa jodoh, maut dan rezeki adalah rahsia Allah,” tulisnya.

Tidak mendedahkan identiti suaminya itu, Jasmin berkata dia hanya melakukan perkara wajib sahaja dan tidak melakukan majlis secara besar-besaran.

“Saya hanya buat yang afdal. Janganlah ada yang berkecil hati. Tiada majlis pun. Hanya ahli keluarga,” tulisnya.

Jasmin mempunyai seorang anak lelaki berusia 20 tahun, Ian Haziq merupakan hasil perkahwinan terdahulunya bersama bekas suami.

Pelakon itu juga mempunyai dua orang anak angkat iaitu Lukhman Hakim dan Rohana yang dijaga sejak kecil.


Suami Dedah Nynaa Harizal Letak 7 Syarat Jika Mahu Berjumpa

Selepas pelakon Nynaa Harizal memaklumkan membuat tuntutan cerai, giliran suaminya pula, Mohamed Fahmi pula tampil memberi kenyataan dalam satu sidang media hari ini.

Fahmi mendedahkan isterinya mengemukakan tujuh syarat pelik jika mereka bersemuka. Menurut Fahmi, dia gembira apabila menerima panggilan telefon daripada isterinya, namun perasaannya berubah selepas mendengar syarat tersebut.

Tujuh syarat yang diletakkan, yang pertama mesti berjumpa di pejabat peguamnya di Johor Bahru, dia wajib datang seorang diri, dilarang merakam sebarang perbualan audio atau video dan tidak dibenarkan membawa pemandu peribadi.

Tiga lagi syarat lain termasuklah, tidak boleh membawa pengawal peribadi, tidak dibenarkan membawa ahli keluarga dan dilarang sama sekali hadir bersama wakil media.

“Memang benar 12 November lalu Nynaa ada call (hubungi) saya dan sempat bercakap dengan saya seperti biasa.

“30 saat pertama itu memang saya gembira dengar suaranya. Tapi lepas itu saya rasa ada something (sesuatu) yang kurang baik selepas saya menyentuh mengenai pertemuan bersamanya secara bersemuka,” katanya.

Mengakui kesan dan terkejut, Fahmi berkata dia mengetahui bahawa syarat-syarat tidak berasas itu  bukan ditetapkan oleh isterinya sebaliknya oleh pihak peguam.

“Tujuh syarat diberikan kepada saya. Saya tahu syarat tersebut bukan dia sendiri yang tetapkan tetapi sudah disusun atur oleh peguamnya. Saya memang agak kesal dan terkejut dengan syarat-syarat tidak berasas yang ditetapkan itu,” katanya.

Dalam pada itu, Fahmi mengakui hubungannya dengan mentua mula bergolak selepas berkahwin. Tidak dapat memastikan punca sebenar, Fahmi berkata berlaku beberapa isu antara mereka antaranya melibatkan faktor kewangan.

“Sebelum berkahwin, hubungan saya dengan keluarga dia memang sangat baik dan kami rapat. Tapi selepas kami bertunang, keluarga dia terutama ibu dia lain sikit dari segi layanan. Sejujurnya memang ada isu antara saya dan ibunya.

“Ada beberapa isu dan salah satunya melibatkan kewangan. Tapi saya tak dapat mengesahkan isu itu menjadi punca sebab saya sendiri tak tahu apa sebenarnya masalah yang menyebabkan hubungan saya dengan keluarganya jadi begini,” ujarnya.

Terdahulu, Mohamed Fahmi mendakwa isterinya ‘dilarikan’ oleh bapa mentuanya ketika terbabit dengan penggambaran sebuah drama pada 3 November lalu.

Bagaimanapun, semalam Nynaa menafikan dakwaan dirinya diculik oleh keluarganya sebelum dia membuat tuntutan cerai.


Lebih Murah, Lebih Berbaloi Dengan Grab Sekarang, Siap Dapat 50% Diskaun Lagi!

Siapa sahaja yang tak kenal dengan perkhidmatan e-hailing yang mempunyai logo berwarna hijau ini. Grab, sangat popular dalam kalangan orang bekerjaya dan paling penting sekarang Grab bukan sahaja tertumpu kepada pekhidmatan e-hailing yang akan membawa korang ke sana sini.

Kalau korang download aplikasi Grab ni, macam-macam ada. Dari kenderaan sehinggalah ke khidmat pesanan makanan dan banyak lagi lah. Zaman sekarang semuanya di hujung jari. Mustahil sangat ada yang tak tahu aplikasi yang popular ni.

Okey lah, tak nak cakap panjang-panjang, cuma nak bagi tahu yang sekarang ni Grab buat promosi sehingga 50%. Banyak tu, korang memang patut baca sampai habis, sebab ada banyak diskaun yang Grab bagi untuk bulan ini.

Sekarang tiba masanya untuk korang grab something new dengan aplikasi ini. Bukan nak menghasut tapi memang sangat-sangat berbaloi bila korang grab time promo ni.

Bukan apa, kami tahu korang semua ni kaki shopping kan? Jadi kalau nak shopping tu kena lah bijak berbelanja. Korang boleh jer grab sebanyak mana item dari Zalora dan  Watsons, ataupun membuat persediaan untuk cuti-cuti korang dengan Malaysia Airlines, Agoda  dan Klook. Tapi jangan lupa bayar melalui GrabPay untuk dapatkan 40% rebate.

Bagi korang yang baru saja menjadi sebahagian dari Grab tu korang akan dapat diskaun sebanyak 40% rebate(up to RM30), manakala korang yang dah lama menggunakan aplikasi ni korang akan dapat 10% rebate (up to RM20). Banyak kan tu? Nak murah gunalah GrabPay baru lah berbaloi.

Bagi yang gemar membuat pesanan makanan secara online tu, korang boleh gunakan kod promoso GrabFood untuk dapatkan promosi sehingga 50%, bagi mana-mana pilihan menu yang korang suka. Ingat masuk betul-betul kod tu, kalau salah alamatnya melepaslah harga promo korang.

Jangan tak tahu, kod ni juga korang boleh gunakan di Pizza Hut, KFC, Kyochon dan Walls Ice Cream.

Yang gemar shopping online tu, lebih baik korang jadikan aplikasi Grab ni sekali BFF korang. GrabMart pun bukan main sale kali ini. Memang murah habis. Mana taknya sehingga 50% diskaun korang boleh dapat bila korang guna GrabMart. Fuhhh bukan sikit-sikit tau barang dalam GrabMart ni, lebih dari seribu barang ada diskaun.

Jadi apa tunggu lagi, tiba masanya untuk korang membeli belah di Guardian, Sasa dan Heromarket dengan tenang. Tekan tekan, pilih, dan terus buat bayaran yang super duper murah tu.

Korang bayangkan lah barang di Sasa Oh Oppa-Pheromone Lavender Deep Sleep Silky Smooth -1616 dari RM29.90 tinggal RM14.45 jer. Tak kan korang tak nak, murah banyak dah ni. Banyak lagi item yang sale, kalau tak percaya boleh lah tengok Grab Mart sekarang!

Nikmati sepuas-puasnya promosi dari Grab kali ini. Musim boleh travel sana sini ni lah yang korang harus guna betul-betul promosi ni. Yalah dah lama kan tak travel mesti banyak barang korang yang dah habis. Nak keluar membeli kerja bertimbun di pejabat pula. Jadi ni lah masanya untuk guna GrabPay, GrabMart dan GrabFood.


Wedding Of The Year, Kos Majlis Kahwin Haqiem Rusli RM7 Juta

Penyanyi Haqiem Rusli sah bergelar suami kepada gadis pilihan hati, Anis Sofea dengan dua kali lafaz di Masjid Raja Haji Fi Sabilillah Cyberjaya pada jam 3.40 petang tadi.

Pada majlis tersebut, Haqiem menyerahkan mas kahwin sebanyak RM300, wang hantaran berjumlah RM100,00, selain lima dulang hantaran berbalas lima dulang hantaran kepada isteri.

Majlis resepsi akan diadakan secara tertutup bertemakan Wedding in the Sky atau Raikan Cinta Langit Asmara bertempat di SkyGlass Cyberjaya.

Dekorasi majlis diberikan nama The SOFEA, berinspirasikan Floral Garden persis taman kayangan dengan rona pastel merupakan ilham dan sentuhan daripada Primadona Events atas permintaan Anis yang minat dengan fesyen dan drama Korea.

Haqiem dan Anis mengenakan busana dari pereka, Razman Razmi. Manakala, untuk majlis resepsi busana direka khas oleh pereka fesyen tersohor Rizman Ruzaini.

Turut meraikan detik bersejarah HABIB Jewels menyerikan pasangan dengan aksesori berlian dan barangan kemas bernilai RM5 juta bagi kedua-dua majlis.

Haqiem turut memberikan cincin berlian Hearts of Fire yang merupakan berlian terbaik dunia buat isterinya. Difahamkan, nilai keseluruhan majlis perkahwinan penyanyi itu dianggarkan lebih RM7 juta.


Haqiem Rusli Sah Bergelar Suami Anis Sofea

Tahniah diucapkan kepada penyanyi Haqiem Rusli yang selamat diijabkabulkan dengan gadis pilihan hati, Anis Sofea dengan dua kali lafaz sebentar tadi di Masjid Raja Haji Fi Sabilillah, Cyberjaya.

Pasangan itu dinikahkan oleh jurunikah Ustaz Zamzuri Ruslan bersaksikan keluarga dan kenalan rapat mereka.

BACA: Bakal Isteri Haqiem Rusli Gadis 19 Tahun, Berasal Dari Kelantan

Di majlis tersebut, Haqiem menyerahkan mas kahwin sebanyak RM300, selain lima dulang hantaran berbalas lima dulang hantaran kepada Anis.

Memetik laporan mStar, meluahkan rasa syukur majlis akad nikah berjalan lancar, Haqiem berkata Ani cukup sempurna di matanya dan sikap lemah lembut berjaya menambat hatinya.

“Dia amat sempurna buat saya dan saya sangat senang dengan sikap, budi pekertinya yang lemah lembut dan keterampilan dia yang menambat hati saya untuk memilikinya,” katanya.

Sementara itu, Anis berkata sikap bertanggungjawab serta mempunyai cita-cita tinggi membuat hatinya terpikat dengan Haqiem.

“Sifatnya yang penyayang, prihatin, bertanggungjawab, bercita-cita tinggi dan berbudi pekerti menjadikan saya jatuh hati kepadanya,” katanya.


“Are You Ok?” Rupanya Lagu Viral TikTok Ini Dari Cambodia!

Kalau anda salah seorang kaki TikTok semestinya anda dah tahu lagu yang hampir digunakan di setiap video TikTokers ini. Dah viral satu dunia pun gais. Betul melekat dalam kepala!

Asal scroll For You Page (FYP) TikTok jer naik lah lagu rancak ni. Geram jer mulut ni terikut-ikut nak nyanyi sekali. Potongan lirik “Are You Ok? Ok, Ok” tu dah sentiasa meniti kat bibir tu dah. Anda pun mesti macam ni juga kan? Haha

Memang lagu ini betul-betul catchy dan menarik perhatian. Automatik terhafal lirik lagu ni tau. Weh bukan setakat kita yang dewasa ni suka, budak-budak pun suka. Menari-nari dorang sebab best!

Haa, kalau anda nak tahu, penyanyi sebenarnya adalah dari Cambodia. Ton Chanseima namanya. Cantik manis orangnya chuols. Suara sedap, muka cantik. Fuh pakej lengkap!

Dia juga penyanyi top di Cambodia tau. Untuk anda yang tak tahu, melodi dan lirik lagu ini dihasilkan oleh hartawan hartanah Kemboja Leng Navatra, yang memiliki produksi lagu GALAXY NAVTRA. Ia ditulis dalam bahasa Inggeris oleh Heng Long dan digubah semula oleh TEMPO TRIS, arahan Rawyer – Juedy – Run Sokheng.

Music video lagu ini pun dah keluar tau. Dah tengok belum? Haa, tengok kat bawah ni.


Baru 5 Hari Kahwin, Caprice Sedih Lihat Isteri Menangis Anak Dikecam

Sejak bergelar suami dan bapa, penyanyi rap Caprice tidak lokek berkongsikan video dan gambar bersama isteri dan anak tirinya, Alesya Sofea.

Rata-rata netizen memuji Caprice yang dilihat mempunyai hubungan akrab dengan anak tirinya dan siapa sangka penyanyi itu sangat penyayang dengan kanak-kanak.

Terbaru, Caprice meluahkan rasa susah hati apabila melihat isterinya menangis berikutan ramai mengecam anak tirinya menerusi video baru-baru ini dimana kanak-kanak itu duduk di bahu.

Caprice berkata isterinya selalu menegur Alesya jika dia mula bertindak lebih dari kawalan, namun Caprice berkata dia sendiri yang membiarkan kerana sedar bahawa anak tirinya itu masih kanak-kanak lagi.

Bagaimanapun, Caprice memohon maaf jika ada yang kurang senang dengan video tersebut kerana dia hanya mahu anaknya itu membesar seperti kanak-kanak lain.

Dalam pada itu, Caprice menegaskan netizen boleh berkata apa sahaja tentang dirinya dan isteri namun tidak pada anak mereka.


Fauziah Nawi Harap Sempat Bertaubat Sebelum Maut Menjemput

Menerusi satu perkongsian di Instagram, pelakon veteran, Fauziah Nawi berkongsi luahan menyentuh hati masih ada insan tersayang yang berada disisinya.

Menurut Fauziah, meskipun dirinya tiada lagi ibu bapa, suami dan anak lelakinya, namun dia masih ada anak perempuannya, menantu, cucu dan juga adik-beradik yang lain. Lebih sebak, pelakon itu turut berharap agar sempat bertaubat sebelum dijemput Ilaihi suatu hari nanti.

“Aku dah tak ada mak bapa, suami, juga anak lelaki ku. Syukur masih ada anak gadisku, menantu, adik-adik, juga cucu ku menemani perjalanan hidupku yang hampir sampai penghujung.

“Moga Allah terus menganugerahkan aku segala kebaikan, segala nikmat yang tak ternilai dan moga aku sempat bertaubat sebelum maut menjemputku wahai Allah Tuhan seru sekalian alam,” katanya.

Perkongsian pelakon itu mendapat pelbagai reaksi netizen yang turut mengaminkan doa serta memberi kata semangat untuk terus kuat menghadapi dugaan hidup.


Bakal Nikah Tahun Ini, Nora Ariffin Pilih Cikgu

Lima tahun hidup bersendirian selepas pemergian suami tercinta, Allahyarham Johan Nawawi, penyanyi Datuk Nora Ariffin mengumumkan akan mendirikan rumah tangga tahun ini.

Menurut penyanyi berusia 48 tahun itu, beliau memberitahu lelaki yang mencuri hatinya bukan seorang ahli politik tetapi seorang pendidik.

Nora berkata beliau mengenali lelaki tersebut dalam tempoh pandemik Covid-19 lalu. Katanya lagi, perkara baik tidak perlu dirosokkkan dan akan memaklumkan bila hari bahagianya kelak.

“Insya-Allah dalam masa terdekat (akan berkahwin) dalam tahun ini, benda baik buat apa nak sorok. Doakan yang baik-baik, benda baik tak perlu dilambatkan dan perlu dipercepatkan.

“Bila masa sesuai saya akan beritahu. Tunggulah nanti, Alhamdulillah, anak-anak okay, mereka berlapang dada menerima dengan hati terbuka,” katanya.

Dalam pada itu, Nora berkata dia kini mahu mengecapi bahagia dan mahukan kehidupan berkeluarga yang lengkap selepas melalui pelbagai ujian.

“Kita pun bukan budak-budak muda, banyak benda perlu dipertimbangkan dan lebih memikirkan masa depan,” katanya.

Terdahulu, Nora menafikan dakwaan kononnya beliau dan Ahli Parlimen Ketereh, Tan Sri Annuar Musa telah bernikah di selatan Thailand.


Janda Kelantan Saham Tinggi, DSV Tak Menang Tangan Terima Lamaran

Perkahwinan penyanyi rap, Caprice yang memilih ibu tunggal anak seorang sebagai isteri menjadi perhatian ramai termasuklah usahawan kosmetik, Datuk Seri Vida.

Vida juga mengakui janda berasal dari Kelantan sering menjadi rebutan ramai lelaki bujang sekaligus membuktikan saham mereka masih tinggi.

BACA: Seharian DSV Tak Keluar Bilik, Bimbang Bekas Suami Nak Jumpa Anak

“Saya setuju 200 peratus saham janda lagi tinggi dan lebih mahal berbanding anak dara, pasti ramai yang tercabar dengan janda terutama janda Kelantan. Saya tengok dekat TikTok pun ramai lelaki nak kahwini janda.

“Iyalah janda sekarang pun dah pandai berhias, cantik-cantik, itulah sebab anak teruna ramai gilakan janda. Kalau tak manalah orang gilakan kita sampai macam tu sekali,” katanya.

Menurut Vida, sepanjang empat tahun bergelar janda beberapa lelaki bujang mendekatinya serta menyatakan hasrat mahu memperisterikannya.

Namun, Vida berkata dia belum bersedia bergelar isteri kerana masih trauma dengan kegagalan tiga perkahwinan sebelum ini dan lebih gembira dengan kehidupannya kini.

“Kalau ikutkan lamaran daripada lelaki bujang yang masih teruna ni orang kata riyak pula..tapi hati tak boleh dipaksa-paksa terima orang.

“Apabila hati dah retak lagi la takut..lebih-lebih lagi saya pernah trauma melalui alam perkahwinan dahulu, jadi saya dah tak sanggup nak hadap,” katanya.

Terdahulu, hangat diperkatakan mengenai kontroversi cinta tidak kesampaian dengan bekas pembantu peribadinya, Ahmad Iqbal Zulkifli. Malah, mereka sudah merancang untuk mendirikan rumah tangga pada Disember ini namun dikhabarkan telah dibatalkan.


Zafrul Sahkan Najib Mohon Tanah, Rumah Bernilai RM100 juta

Menteri Kewangan, Tengku Zafrul Tengku Abdul Aziz mengesahkan kabinet menerima permohonan daripada bekas Perdana Menteri, Najib Razak untuk mendapatkan hartanah bernilai RM100 juta di ibu negara.

Bercakap semasa sesi penggulungan di Dewan Rakyat, Tengku Zafrul berkata, maklumat berkaitan rumah dan hartanah tersebut tidak dimasukkan ke dalam Bajet 2022 kerana permohonannya dibuat selepas pembentangan.

“Permohonan telah dibuat, perbincangan pun diadakan, sekarang kita menunggu keputusan jemaah menteri untuk dimuktamadkan,” katanya seperti dipetik Astro Awani.

Terdahulu, Dr Mahathir Mohamad (Pejuang-Langkawi) meminta Tengku Zafrul menjelaskan mengapa Rang Undang-Undang Perbekalan 2022 tidak menyentuh mengenai hartanah RM100 juta yang akan diberikan kepada Najib.

Pada awalnya Zafrul mencadangkan supaya soalan itu dipanjangkan kepada Jabatan Perdana Menteri kerana perkara itu di bawah bidang kuasa jabatan tersebut.

Bagaimanapun, selepas beberapa kali diminta menjawab persoalan tersebut oleh ahli parlimen blok pembangkang, dia mengesahkan permohonan telah diterima.

“Saya kata permohonan ini, seperti saya sebut tadi, ia tiada dalam Bajet kerana ia dibentangkan sebelum permohonan tersebut.

“Untuk laksanakan ini, ia akan dibawa sebagai Rang Undang-Undang (RUU) Perbekalan Tambahan di Parlimen nanti,” ujarnya.

Jawapan itu menimbulkan rasa tidak puas hati dalam kalangan ahli parlimen pembangkang termasuk Mahfuz Omar (PH – Pokok Sena) dan RSN Rayer (PH – Jelutong).

Sesi penggulungan tersebut juga berterusan panas apabila ahli parlimen membangkitkan perkara sama sehingga membuatkan Speaker, Azhar Harun beberapa kali mengarahkan mereka untuk duduk.


Baru Menang Bintang Paling Popular, Janna Nick Terkangkang Pula Dah

Merangkul Anugerah Bintang Paling Popular di ABPBH34 Sabtu lalu, perkongsian Janna Nick baru-baru ini menjadi perhatian ramai apabila memuat naik gambar terkangkang.

Menerusi gambar tersebut, Janna dilihat sedang duduk terkangkang serta memegang beg seperti mempromosikan beg tangan berjenama mewah itu.

BACA: “Saya Bukan Malaysian Sweetheart, Artis Yang Banyak Buat Hal, Saya Tahu”

Seperti sudah dijangka, perkongsian Janna itu menimbulkan rasa kurang senang netizen apabila dihujani dengan sindiran dan kecaman daripada netizen.

Tidak kurang juga ada yang menitipkan nasihat dengan mengatakan dia baru sahaja memenang Bintang Paling Popular dan adalah lebih baik jika tunjuk teladan yang baik kepada netizen.

Terdahulu,  Janna berkata sedar dia merupakan selebriti yang sering terpalit dengan kontroversi sehinggakan dia hampir putus asa dengan industri seni. Namun, Janna menganggap kemenangannya di ABPBH adalah hadiah daripada peminatnya yang mahu melihat dia terus beraksi seperti biasa.


“Sepatutnya Dia Yang Pasangkan Batu Nisan Saya”

Genap 100 hari pemergian Allahyarham Siti Sarah, baru-baru ini Shuib Sepahtu telah mengadakan mengadakan majlis tahlil dan juga akikah untuk anak bongsu mereka, Ayyash Affan.

Lebih sebak, pada hari tersebut pihak keluarga memasang batu nisan di pusara Allahyarham. Pelakon veteran, Raisuddin Hamzah berkata sepatutnya anak yang meletakkan batu ke pusara bapa, namun sebaliknya berlaku.

BACA: Shuib Akui Belum Move On, Mudah Menangis Bila Teringat Arwah Siti Sarah

“Pada sebelah pagi saya ke kubur pasangkan batu nisan untuk dia. Ketika nak pasang tu saya tengok nama pada batu… masa tu saya rasa terkedu mengenangkan dia dah tak ada. Batu nisan ni untuk dia, sepatutnya dia yang pasangkan batu nisan saya,” katanya.

Raisuddin berkata dia menerima ketentuan Allah dan kini hanya kenangan sahaja yang tinggal. Raisuddin turut meluahkan rasa syukur cucunya, Uwais mirip wajah arwah dapat juga melepaskan rindu pada Sarah.

“Saya bertuah anak Sarah pertama, Uwais, memang mirip dia, bezanya Uwais lelaki, Sarah perempuan. Uwais sampai sekarang tidur dekat ketiak saya lagi. Perangai pun sama dengan Sarah. Dekat situ saya lepaskan rasa kerinduan Sarah,” katanya.


Tertekan Dengan Kecaman, Baby Shima Terpaksa Makan Ubat Penenang

Sejak semalam hangat diperkatakan apabila tular foto penyanyi dangdut, Baby Shima yang didakwa bercium di sebuah kelab malam.

Tampil menjelaskan mengenai perkara itu menerusi satu video semalam, Shima menangis teresak-esak mengatakan ianya lakonan untuk MV lagu barunya berjudul, Lalai.

Mungkin kecewa dan tertekan dengan kecaman netizen, penyanyi itu terpaksa mengambil ubat penenang bagi merawat depresi yang dialaminya.

Menerusi satu perkongsian, penyanyi berusia 29 tahun itu ada memuat naik foto ubat penenang yang perlu dimakan. Shima turut menyertakan kapsyen seolah berada dalam keadaan sedih.

Perkongsiannya itu mendapat pelbagai reaksi daripada netizen yang memberikan kata-kata semangat kepada penyanyi itu serta terus kuat untuk tempuhi asam garam sebagai anak seni.


Shahrol Shiro Tegur Pelawak Minta Izin Dulu Jika Nak Tiru Watak Seseorang

Pelawak Shahrol Shiro menyarankan kepada golongan pelawak untuk meminta izin tuan badan terlebih dahulu jika mahu meniru watak seseorang.

Menurut Shahrol, lebih manis jika berbuat demikian agar tidak menyinggung mana-mana pihak ketika ia dipersembahkan sebagai bahan lawak untuk tontonan awam.

“Dulu saya pun pernah meniru watak pelakon, Nasir Bilal Khan dan sebelum itu saya berhubung dengannya dan mohon keizinan terlebih dulu.

“Sebenarnya, watak seseorang yang ditiru itu tiada masalah tetapi dibimbangi netizen dan penonton jadi kurang senang,” tulisnya.

Menerusi perkongsian tersebut, Shahrol turut memuat naik gambar bersama anggota kumpulan Puteh iaitu Ali, Mamak dan Vicha bertemu dengan bekas Perdana Menteri, Datuk Seri Najib Razak di Melaka untuk memohon maaf.

Baru-baru ini, tular di media sosial persembahan kumpulan Puteh di Maharaja Lawak Mega 2021 (MLM 2021), didakwa netizen mempersendakan bekas Perdana Menteri, Najib Tun Razak dan isterinya, Datin Seri Rosmah Mansor.

Susulan persembahan mereka itu, kumpulan tersebut digesa memohon maaf secara terbuka. Sementara itu, Ali berkata dia dan ahli kumpulannya mengakui kesilapan mereka itu dan akan lebih berhati-hati dalam memilih ‘content’ selepas ini.


Hamil Tujuh Bulan, Balkisyh Rindu Bau Suami

Terpaksa berjauhan dengan suami yang bekerja di Johor Baharu sejak berkahwin pada Disember tahun lalu, pelakon Balkisyh Semundur Khan rindu pada suami apatah lagi dirinya kini hamil tujuh bulan.

Menurut Balkisyh, semenjak disahkan hamil dia rindukan bau suaminya. Katanya, setiap bulan suaminya akan pulang namun apabila berjauhan hanya boleh berhubung melalui panggilan video.

“Selepas bernikah kami jalani kehidupan sebagai pasangan suami isteri jarak jauh. Dia bertugas di Johor Bahru,manakala saya pula di sini. Suami yang paling gembira. Begitu juga dengan ahli keluarganya sebab bakal sambut cucu pertama.

“Sejak hamil, kalau boleh mahu dia sentiasa ada dengan saya. Rindu bau dia dan sekarang makin suka tatap wajahnya. Setiap bulan suami akan pulang tengok dan selebihnya kerap lakukan panggilan video. Kerjayanya sebagai petugas barisan hadapan memerlukan dia untuk beri komitmen yang penuh.

“Syukur, dia berjaya imbangkan soal kerja dan keluarga. Suami menjalankan tanggungjawab sebagai keluarga dengan baik,” katanya.

Berkongsikan mengenai kehamilannya, Balkisyh berkata dia mengalami alahan teruk pada trimester pertama, namun kini keadaannya semakin baik. Dalam pada itu, Balqisyh turut meluahkan rasa syukur keluarga suami melayannya dengan baik.

“Saya memang mempunyai asma, jadi apabila tiba-tiba rasa kurang sihat, saya ke klinik untuk buat pemeriksaan. Jadi selepas doktor beritahu status kesihatan, dia ucap tahniah dan maklumkan kandungan sudah cecah sebulan.

“Macam-macam perasaan yang timbul sejurus dapat tahu. Alhamdulillah, doakan moga semua dipermudahkan. Apa pun saya bersyukur kerana ahli keluarga suami turut menerima saya seadanya walaupun saya sudah mempunyai anak hasil perkahwinan terdahulu.

“Malah, mentua pun layan kami dengan baik. Itulah namanya rezeki Allah nak bagi, alhamdulillah,” katanya.

Balkisyh dan Mohd Nazri Zakaria berkahwin pada 26 Disember tahun lalu di Jabatan Agama Islam Wilayah Persekutuan (JAWI).

Balkisyh sebelum ini pernah mendirikan rumah tangga pada 2007 namun bercerai pada September 2017. Hasil perkahwinan, mereka dikurniakan dua cahaya mata, Nur Qalesya dan Muhamad Nor Qaisyh Khan.


Nafi Diculik Keluarga, Nynaa Harizal Fail Cerai

Beberapa minggu lalu hangat diperkatakan mengenai pelakon Nynna Harizal apabila suaminya, Mohamed Fahmi Ilyas mendakwa isterinya itu dilarikan oleh ibu bapa mentuanya.

Menafikan dakwaan diculik oleh kedua ibu-bapanya, Nynaa berkata dia berada dalam keadaan selamat dibawah jagaan keluarganya sejak 2 November lalu. Kata Nynaa lagi, dakwaan dia diculik

“Selama ini saya memilih untuk tidak memberikan apa-apa reaksi terhadap semua berita demi menjaga hati dan perasaan semua pihak yang terlibat dan tidak mahu tergesa-gesa membuat kenyataan yang akhirnya memburukkan lagi keadaan.

“Sejak 2 November 2021, pada setiap masa saya berada dalam jagaan kedua ibu bapa dan ahli keluarga saya. Untuk mengatakan bahawa kedua ibu bapa saya telah menculik saya atau memaksa saya adalah suatu telahan yang tidak tepat,” katanya

Pelakon itu juga turut memfailkan cerai kepada suaminya pada 10 November lalu di Mahkamah Rendah Syariah di Johor Bahru. Pagi tadi, Nynaa hadir bersama peguamnya bagi sebutan kes.

Bagaimanapun, prosiding hari ini berlangsung tanpa kehadiran suaminya. Enggan mengulas mengenai punca perpisahan, Nynaa berharap suaminya terbuka hati untuk melepaskannya secara baik.

“Doa saya agar suami akan dapat melepaskan saya dari ikatan perkahwinan ini dengan baik tanpa perlu saya meneruskan proses perundangan yang lain.

“Saya membuka ruang untuk perbincangan dengan suami dan telah dinyatakan kepada suami melalui perbualan telefon pada Jumaat lalu,” katanya.

Fahmi dan Nynaa mendirikan rumah tangga pada 28 Ogos lalu dan belum dikurniakan cahaya mata. Terdahulu, suamunya membuat tuntutan agar pelakon itu kembali taat dan pulang kepangkuannya selepas hampir dua minggu Nynaa didakwa keluar tanpa kebenaran.


Mawi Bakal Terbitkan Biografi Kisah Hidupnya

Penyanyi dan penyampai radio, Mawi memaklumkan bakal menerbitkan sebuah biografi tentang dirinya yang akan dikeluarkan pada bulan hadapan.

Menurut Mawi, biografi tersebut merupakan catatan kehidupannya sejak menyertai Akademi Fantasia hingga sekarang.

“InshaAllah akan dilancarkan pada penghujung Disember depan. Buku ini adalah kisah hidup saya. Saya nak kongsi sebagai inspirasi kepada semua pembaca,” katanya.

Kata Mawi lagi, dia sudah lama menyimpan hasrat untuk menerbitkan sebuah biografi namun perjalanan pada ketika itu belum cukup kuat.

Dalam pada itu, Mawi berkata dalam biografi tersebut akan dikongsikan cerita ketika zaman kegemilangannya serta pengalaman pernah berdepan gangguan mistik.

“Saya nak kongsi waktu kegemilangan. Tetapi selepas itu ada fasa lain ketika saya berdepan gangguan-gangguan (mistik) yang tidak saya ceritakan kepada umum. Ketika itu, saya rasa seperti mati kemudian hidup semula. Saya nak kongsi pengalaman itu,” katanya.


Gambar Disunting Berseluar Dalam Pula, Menggeletar Tangan Iqbal

Sebelum ini ada yang menyampah sangat dengan usahawan sensasi, Ahmad Iqbal sehinggaa menyunting wajahnya menjadi anjing dan babi.

Kali ini wajahnya disunting dengan tubuh lelaki lain yang hanya berseluar dalam pula. Iqbal berkata tindakan individu yang berbuat demikian sudah melampau.

“Ini bukan tubuh saya. Menggeletar tangan untuk saya post gambar ini namun oleh kerana sudah mula tersebar, saya perlu tegaskan.

“Jelas sekali tubuh badan saya tidak begini. Namun ada yang percaya. Bertubi-tubi saya terima mesej pagi ini, ramai bertanyakan adakah saya ada akaun FB baru? Sebelum ini ada yang jadikan wajah saya seperti seekor babi, namun kali ini saya fikir gurauan ini tidak sesuai,” katanya.

Dalam pada itu, Iqbal turut meminta pertoloongan netizen untuk membuat laporan tentang akaun palsu di Facebook itu.

Kata Iqbal lagi, meskipun kini dia memilih untuk bertenang, namun dia merasakan sudah tidak sesuai lagi untuk menetap di Malaysia.

“Tolong saya cuba report akaun tersebut. Saya cuba cari sekarang tidak dapat jumpa mungkin mereka sudah sekat saya.

“Jika berlarutan begini, mungkin saya tidak sesuai menjalani kehidupan di Malaysia. Apa-apaun saya tetap memilih untuk bertenang dan terus tabah. Bertubi-tubi ujian buat saya. Saya betul-betul perlukan semangat kali ini,” katanya.


Baby Shima Menangis Teresak-Esak Perjelas Foto Di Kelab Malam

Sejak petang tadi, hangat diperkatakan apabila tular gambar penyanyi dangdut Baby Shima didakwa sedang mencium seorang lelaki di dalam sebuah kelab malam.

Mengakui dirinya dalam gambar tersebut, Baby Shima meminta netizen tidak sibuk tentang hal peribadinya kerana apa yang dilakukannya itu tidak menganggu orang lain.

BACA: Foto Mirip Baby Shima Bercium Di Kelab Malam, Pegang Gelas Minuman

Kesal apabila dikecam teruk oleh netizen, menerusi satu video dikongsikan sebentar tadi, Baby Shima berkata gambar itu sengaja disebarkan untuk memburukkan namanya.

“Terlebih dahulu saya nak minta maaf tentang gambar yang tersebar tu, tak tahu datang dari mana. Mungkin yang sebarkan itu cuba nak memburukkan nama Shima.

“Jadi Shima jelaskan dekat sini, gambar tu bertujuan untuk memburukkan nama, menjatuhkan dan memalukan Shima supaya dia buat orang benci lagi dekat Shima,” katanya.

Dilihat tidak dapat menahan rasa sebak, Shima menjelaskan foto tersebut adalah hanya lakonan untuk MV lagu terbarunya berjudul Lalai.

“Buat apa Shima nak buat gimik macam tu untuk malukan diri Shima. Kalau korang nak tahu, gambar itu waktu Shima tengah Shooting untuk muzik video single terbaru Shima, Lalai. Puas hati korang?” katanya.


“Caprice Layan Anak Saya Tak Nampak Fake”

Menerusi program MeleTOP semalam, isteri kepada penyanyi rap Caprice iaitu Farra Inalis mendedahkan mengapa dia memilih penyanyi itu sebagai suaminya.

Farra menyifatkan penyanyi itu seorang yang penyayang dengan budak-budak menjadi sebab dia memilih Caprice sebagai pasangan hidupnya.

“Alasan yang kuat adalah kerana Caprice ini seorang yang sangat penyayang dengan budak. Jadi, dia berjaya memenangi hati saya dari oleh sebab itulah. Caprice dengan anak saya juga sangat rapat. Dia juga selalu membawa anak saya membeli barang permainan.

“Selain itu, bila kita keluar makan bersama, dia melayan anak saya tidak nampak palsu. Jadi, maknanya dialah orangnya,” katanya.

Dalam temubual tersebut, Caprice turut berkongsikan banyak cabaran dan ujian yang terpaksa dihadapi untuk menghalalkan hubungan mereka.

“Kita nak halalkan hubungan ada macam-macam ujian, saya risau tayang awal-awal orang masuk campur, ganggu, saya tak mahu netizen masuk campur, tak nak rosakkan proses hubungan kami,” katanya.

Sementara itu, Farra turut berkongsikan suaminya itu seorang lelaki yang baik namun ada juga sifat dan baran dan ego tersendiri.

“Caprice seorang yang baik, cuma adakala dia baran dan mempunyai ego sendiri. Jadi saya kena bagi dia semangat dan sabar. Saya kena sokong dia sentiasa,” katanya.


Seharian DSV Tak Keluar Bilik, Bimbang Bekas Suami Nak Jumpa Anak

Baru-baru ini perkongsian jutawan sensasi, Datuk Seri Vida menjadi perhatian meluahkan rasa buntu apabila anak-anaknya belum bersedia untuk berjumpa bapa mereka.

Memuat naik satu entri di Instagram, Vida berkata seharian dia tidak keluar bilik memikirkan bekas suaminya mahu berjumpa dengan Cik B dan Kacak.

“Ayah Cik B dan Kacak datang Ipoh malam malam nak jumpa Cik B dan Kacak. Tapi mereka belum bersedia. Apa patut saya buat?” tulisnya.

Difahamkan, anak-anaknya itu masih belum bersedia untuk berjumpa dengan bekas suaminya kerana masih trauma dengan kisah silam antara mereka.

Perkongsian Vida itu mendapat pelbagai reaksi daripada netizen yang memberi pendapat izinkan sahaja bekas suami berjumpa kerana hubungan bapa dan anak-anak tidak boleh diputuskan. Dalam pada itu, ada yang meminta Vida tidak berkongsikan hal peribadi kepada umum.

Pada Januari lalu, Mahkamah Tinggi Syariah Kota Bahru, Kelantan memutuskan DSV mendapat hak penjagaan terhadap kedua-dua anaknya, Cik B dan Kacak.

Mahkamah turut memberi hak kepada kedua anaknya membuat keputusan untuk bertemu bapa mereka sekiranya sudah bersedia.


Foto Mirip Baby Shima Bercium Di Kelab Malam, Pegang Gelas Minuman

Nampaknya ada sahaja kontroversi terpalit penyanyi dangdut Baby Shima. Terbaru, tular foto miripnya bersama seorang lelaki di sebuah pusat hiburan.

Memetik laporan mStar, Shima Mengakui bahawa individu berkenaan adalah dirinya serta meminta netizen tidak sibuk tentang hal peribadinya kerana apa yang dilakukannya itu tidak menganggu orang lain.

“Saya rasa saya tiada kembar, iya itu memang saya… so kenapa ada masalah ke? Rasanya saya tak perlu nak beritahu siapa lelaki dalam gambar tersebut sebab tiada kepentingan pun untuk korang. Apa yang saya buat itu tak ganggu hidup orang lain,” katanya.

Berdasarkan beberapa keping foto dihantar kepada pihak mStar, penyanyi itu didakwa seperti sedang mencium lelaki tersebut sambil memegang segelas minuman.

Ditanya adakah kontroversi ditimbulkan itu sengaja dibuat untuk meraih perhatian, Shima sebaliknya menyalahkan netizen. Katanya lagi, dia tidak pernah ada niat untuk timbulkan kontroversi.

“Sebenarnya apa yang berlaku pada Shima ni bukan nak tarik perhatian orang atau nak timbulkan kontroversi tapi semuanya disebabkan mulut orang. Daripada mulut orang la yang tarik perhatian dan media pick up.

“Ya saya memang nakal tapi tiada la sampai kacau suami orang, kacau rumah tangga orang atau minta duit mak bapa kau,” katanya.


Dah Menang Anugerah, PU Riz Tak Akan Tolak Tawaran Berlakon

Menang Gandingan Serasi Filem Popular, Anugerah Bintang Popular BH (ABPBH) Ke-34 bersama Wanna Ali menerusi filem Ada Apa Dengan Dosa, pendakwah bebas PU Riz berkata ia tidak sama sekali menjadi penamat dalam kerjaya lakonannya.

Pengakuan PU Riz itu sekaligus menepis khabar angin mengatakannya sudah tidak mahu terbabit dengan dunia persada seni selepas mendirikan rumah tangga dengan selebriti popular, Neelofa.

“Tiada istilah permulaan atau penamat dalam dunia seni. Jika ada rezeki, saya tidak akan menolak untuk berlakon. Tetapi, tentu pilihan saya kisah dakwah dan konsep Islamik. Kenapa saya mahu menolak jika kena pada waktu. Saya boleh sahaja mempertimbangkan tawaran jika ada watak yang sesuai.

“Saya tidak terfikir mahu menghilangkan diri terus, masih akan ada dalam radar seni. Cuma, sekarang saya memang banyak kerja dan memikul tanggungjawab termasuk bertugas sebagai guru sementara serta perniagaan,” katanya.

Meluahkan rasa syukur dengan kemenangan tersebut, PU Riz berkata kemenangan itu akan menjadi pembakar semangat kepadanya.

“Apapun, saya mahu mengucapkan terima kasih penganjur, BH dan ABPBH 34 atas pengiktirafan ini, biarpun ada calon yang lagi hebat. Saya anggap ini sebagai rezeki dan pembakar semangat,” katanya.

Ditanya sama ada terbuka untuk berlakon bersama isteri, PU Riz berkata dia tiada masalah malah mengakui ianya lebih senang.

“Saya tiada masalah berlakon bersama isteri. Bagaimanapun, ia atas persetujuan Neelofa, jadi kena tanya kepadanya sendiri.

“Bagi saya berlakon bersama isteri mungkin lebih senang. Cuma, tidak mahu ada babak mesra berlebih-lebihan. Sekadar apa adanya, saya boleh mempertimbangkan,” katanya.


Walau Dah Tak Glamour, Hidup Mawi Kini Lebih Tenang

Meskipun namanya tidak lagi serancak dulu, penyanyi Mawi berkata dia kini selesa dengan kehidupan yang dilaluinya sekarang.

Menganggap populariti yang diraih selepas menjuarai Akademi Fantasia 3 (AF3) pada 2005 adalah rezeki yang sudah tertulis, Mawi berkata ketika itu dia langsung tidak menyangka.

“Alhamdulillah saya impikan kehidupan sekarang kerana lebih selesa begini. Kalau dulu hari-hari saya berdoa agar Tuhan kembalikan hidup saya yang asal.

“Jujur pada waktu kegemilangan dulu saya tak bersedia dan tak terfikir langsung akan jadi sebegitu besar. Saya ingatkan lepas keluar AF saya hanya terima tempias populariti sedikit tapi tak sangka Tuhan susun perjalanan saya begitu.

“Kalau dulu memang tak boleh jadi diri sendiri. Saya akui terkejut dan masih tercari-cari identiti. Belum lagi hidup saya diganggu pada waktu malam sampai tak boleh tidur. Tapi itu semua cerita lama. Kini saya rasa tenang dan selesa,” katanya.

Pasti ramai masih ingat lagi dengan gelomban Tsumawi dan Raja SMS, Mawi berkata gelaran itu diberikan daripada orang luar bukan daripada mulutnya.

“Soal rezeki bukan kita yang rancang tapi berlaku tanpa kita sedar dan jangka. Saya masuk AF3 dulu pun sebab nak jadi penyampai radio dan Alhamdulillah saya kini bergelar penyampai radio di Zayan FM.

“Berkenaan gelaran pula orang luar yang cakap dan bukan daripada mulut saya. Apa yang berlaku pada ketika itu adalah ketentuan yang sudah Allah tetapkan dan tiada yang mustahil. Saya anggap sebagai ‘kun faya kun’.

“Jadi kalau kita tengok orang berjaya hari ini, tak perlulah kita pertikai. Ini kerana, sudah tertulis rezeki mereka begitu,” katanya.

Terdahulu, Mawi ada memuat naik foto bersama rofi kemenangan Bintang Paling Popular, Anugerah Bintang Popular BH (ABPBH) pada 2005.


“Hati Saya Pedih Tengok Orang Kutuk Dia” – Ibu Janna Nick

Dinobat sebagai Bintang Paling Popular ABPBH34, sudah pasti ianya kejayaan yang membanggakan buat keluarga pelakon dan pengacara Janna Nick.

Melihat sendiri perjalanan anaknya sepanjang 10 tahun dalam industri seni, ibu Janna iaitu Shahzani berkata anaknya itu seorang yang bertanggungjawab dan mengutamakan keluarga.

BACA: “Saya Bukan Malaysian Sweetheart, Artis Yang Banyak Buat Hal, Saya Tahu”

Namun sebagai ibu, hatinya tergores apabila melihat komen jahat ditulis netizen terhadap anaknya sehingga membuat keputusan untuk tidak membuka media sosial.

“10 tahun dia bekerja keras, apa yang saya nampak dia anak bertanggungjawab, berusaha untuk bahagiakan keluarga, memang Allah luaskan rezeki dia.

“Walaupun selama ini ramai orang kecam dia, saya tak boleh tengok media sosial sangat sebab hati saya memang pedih kalau tengok orang kutuk dia tapi saya kenal dia macam mana.

“Nampak dia keras tapi hati dia lembut, saya memang tak boleh ank tengok media sosial, nampak berita tentang dia saya tak boleh tahan,” katanya.

Berkongsi luahan hati menerusi video dikongsikan di YouTube Janna Nick, ibu pelakon itu dilihat sebak sehingga menitiskan air mata.

Dalam pada itu, Shahzani berkata dia tidak berhenti mendoakan agar urusan anaknya dipermudahkan serta diberikan kebahagiaan dunia dan akhirat.


Shuib Akui Belum Move On, Mudah Menangis Bila Teringat Arwah Siti Sarah

Genap 100 hari pemergian isteri tercinta, pelawak Shuib Sepahtu mengakui emosinya sering terganggu. Malah, Shuib berkata dia mudah menangis apabila teringat Allahyarham Siti Sarah.

Menurut Shuib, dia cuba untuk move on namun akui sukar namun akui sukar kerana setiap kali melihat anak-anak dia akan teringatkan isterinya.

BACA: Terlalu Rindukan Siti Sarah, Shuib Jalani Pemeriksaan Mental Setiap Minggu

“Hari ini genap 100 hari pemergian isteri. Anak-anak okay cuma sesekali cakap mak mereka dah tiada. Kalau saya pula memang rindu. Perasaan itu masih tak boleh ‘move on’ dan senang menangis apabila teringat dia.

“Kalau ikutkan saya ini jenis yang kenal diri sendiri dan penuh dengan motivasi sebab selalu bagi ceramah di sana sini. Tapi apabila ini terjadi, ia terlalu cepat dan memang ambil masa untuk terima. Saya cuba nak ‘move on’, tapi perasaan saya dia ada saja. Tengok anak-anak, ingat dia,” katanya.

Dalam pada itu, Shuib berkata dia masih belum pernah mimpikan arwah isterinya, hanya anaknya sahaja ada bermimpikan ibunya. Kata Shuib lagi, sejak pemergian isterinya dia hilang selera makan sehingga badannya kini sedikit susut.

“Apabila nak buat majlis di sini, rasa dia ada saja. Sebab ketika mula pindah di sini dia memang suka buat majlis di sini. Menang sedihlah.

“Tapi, saya belum pernah mimpikan dia lagi. Sekali pun tidak ada lagi. Hanya anak ketiga, Mateen saja ada mimpi selepas tiga hari dia pergi. Anak lain pun tidak ada lagi.

“Ya saya kurang makan sebab tak lalu. Sudah tiga bulan tak selera makan. Kalau dengan arwah dulu dia suka makan. Jadi, saya tak boleh tolak. Malah, jam 2 pagi pun boleh makan lagi. Sekarang makan bila lapar saja. Itu yang badan susut sikit,” katanya.


Caprice Nak Ajar Anak Tiri Cakap Bahasa Inggeris, Perancis

Selepas 40 hari menyepi, penyanyi rap sensasi Caprice kembali aktif di Instagram selepas bergelar suami kepada Farra Inalis semalam.

Menerusi satu perkongsian terbaru pagi tadi, Caprice turut memuat naik gambar isteri serta anak tirinya buat tatapan para peminat.

Bersedia menggalas tanggungjawab sebagai bapa, Caprice berkata dia akan mengajar anak tirinya, Aleesya Sofea itu berbahasa Inggeris dan Perancis.

“Selamat pagi, gang dah kahwin komen di bawah. Saya akan ajar dia (anak tiri) bahasa Inggeris dan Perancis. Shushu,” tulisnya.

Perkongsian Caprice itu mendapat pelbagai reaksi daripada netizen yang tidak melepaskan peluang untuk mengucapkan tahniah serta mendoakan rumah tangga penyanyi itu kekal bahagia.

Semalam, Caprice mengejutkan ramai apabila selamat bernikah dengan wanita pilihan hati Farra Inalis, yang juga merupakan ibu tunggal anak satu berasal dari Kelantan.


Zarina Zainuddin Menangis Kesal, Tak Sengaja Ketuk Anak Dengan Senduk

Menerusi satu perkongsian di Instagram, pelakon Zarina Zainuddin menangis menyesal di atas tindakannya yang tidak sengaja terketuk anak sulungnya yang menghidap autisme, Azil dengan senduk.

Zarina berkata dia berasa serba salah kerana memukul anaknya itu sedangkan dia tidak mampu berfikir secara normal seperti remaja lain.

BACA: Zarina Zainuddin Menggigil Satu Badan, Anak Beli Game Online RM10,000

“Selepas saya bagi Azil makan, dia mengamuk..semasa itu saya tengah memasak rendang, tiba-tiba dia datang mengamuk, saya tengah berhadapan dengan benda panas tak sengaja ketuk dia dengan senduk.

“Saya sensitif sangat, Ya Allah kenapa aku ketuk dia. Saya sendiri terkejut, saya terfikir kenapa saya ketuk dia, saya menyesal Ya Allah. Apa yang buat saya sedih lagi hari ini kawan rapat saya meninggal dunia semalam, macam tak percaya dengar khabar itu,” katanya.

Dalam pada itu, Zarina berkata dia tidak henti berdoa agar diberikan kekuatan untuk menjaga anak-anak lebih-lebih lagi memiliki anak istimewa memerlukan kesabaran yang tinggi.

“Sabarkanlah aku Ya Allah, kuatkanlah aku sebab kalau kita tak sabar yang jadi mangsa anak tak berdosa. Ibu ayah yang ada anak macam ni memang kena banyak sabar, sabar, selalulah berdoa dekat Allah kuatkan kita.

“Biarlah kalau dia nak saya tak apa, saya bagi kepala saya, ketuklah buatlah apa-apa, sebab dia selalu pukul diri dia, saya tak sanggup tengok,” katanya.


Bakal Isteri Haqiem Rusli Gadis 19 Tahun, Berasal Dari Kelantan

Penyanyi Haqiem Rusli bakal menamatkan zaman bujangnya dengan gadis pilihan hati, Anis Sofea pada Jumaat ini selepas mengumumkan berita gembira itu di Anugerah Bintang Popular ABPBH 34, Sabtu lalu.

Meskipun sudah memaklumkan bakal berkahwin tahun ini, namun Haqiem tidak mendedahkan identiti bakal isterinya kepada umum.

Memetik laporan mStar Online, bakal isteri Haqiem itu bernama Wan Anis Sofea Wan Zamzuri atau mesra dikenali sebagai Anis Sofea berusia 19 tahun dan berasal dari Kelantan.

Merupakan selebriti media sosial dan mempunyai 52,000 pengikut di Instagram, Anis merupakan pengasas dan rakan kongsi perniagaan restoran Santhai Village bersama Haqiem.

Mereka berkawan hampir dua tahun lalu sebelum mengambil keputusan untuk berkahwin. Difahamkan, Anis mula tampil berhijab baru-baru ini.

Malah sebelum ini, Anis pernah tular di laman Twitter apabila wajahnya dikatakan mirip pelakon Hanis Zalikha.

Pada hari bahagia itu nanti, pasangan itu akan memakai busana direka khas oleh Razman Razmi, manakala pakaian malam resepsi oleh Rizman Ruzaini.

Haqiem turut menghadiahkan sebuah lagu istimewa untuk bakal isterinya yang berjudul Hitam Saksi Putih.


Pernah Kutuk Rakyat Kelantan, Netizen Perli Caprice Pilih Wanita Kelantan

Orang tua-tua pernah berkata jangan terlampau benci sangat nanti jatuh suka. Situasi itu seakan sama seperti dialami oleh penyanyi rap, Caprice.

Sejak semalam tular di Twitter perkongsian seorang netizen seolah memerli Caprice yang akhirnya memilih wanita daripada Kelantan.

Malah, netizen itu turut mengaitkan dengan tindakan Caprice sebelum ini dimana didakwa membuat kenyataan mengutuk rakyat Kelantan yang secara tiba-tiba tahu Bahasa Inggeris apabila pendakwah, Zakir Naik memberi ceramah di negeri itu.

Isu tersebut hangat diperkatakan pada tahun 2019 sehinggakan satu laporan polis dibuat oleh Kelantan Prihatin terhadap Caprice.

Bagaimanapun, Caprice telah pun membuat permohonan maaf secara terbuka di Instagram diatas ketelanjurannya itu selepas dikecam teruk oleh netizen.

Semalam, Caprice mengejutkan ramai apabila selamat bernikah dengan wanita pilihan hati Farra Inalis, yang juga merupakan ibu tunggal anak satu berasal dari Kelantan.


Bantuan Keluarga Malaysia Antara Yang Dinanti Pada Bajet 2022, Pasti Membantu!

Kami yakin anda semua pasti dah menonton pembentangan Bajet 2022 yang berlangsung pada 29 Oktober lalu.

Secara umumnya, kerajaan akan menyediakan sejumlah RM332.1 bilion, dengan RM233.5 bilion bagi belanja mengurus, RM75.6 bilion untuk belanja pembangunan dan RM23 bilion di bawah Kumpulan Wang Covid-19. Sejumlah RM2 bilion turut disediakan sebagai simpanan luar jangka.

Meh kita recap kembali, Bajet 2022 yang bertemakan, “Keluarga Malaysia, Makmur Sejahtera” ini. Untuk kali ini kita tumpu dulu Fokus Pertama: Rakyat Yang Sejahtera.

Dalam Strategi 1: Memulih Kehidupan dan Mata Pencarian, terdapat beberapa cadangan yang akan dilaksanakan pada 2022. Moh kita usya satu persatu.

Inilah detik yang dinantikan oleh rakyat Malaysia. Untuk bajet kali ini, Kerajaan memperkenalkan Bantuan Keluarga Malaysia (BKM) yang akan menyalurkan bantuan sebanyak RM2,000 kepada isi rumah yang mempunyai 3 orang anak atau lebih dengan pendapatan kurang RM2,500 sebulan.

Bagi ibu atau bapa tunggal yang mempunyai anak tanggungan dan berpendapatan bulanan sehingga RM5,000, bantuan tambahan sebanyak RM500 akan diberikan kepada mereka.

Bantuan tambahan sebanyak RM300 turut diberikan kepada isi rumah warga emas. Ini bermakna, kepada ibu atau bapa tunggal dengan tiga anak atau lebih, layak mendapat BKM maksimum sebanyak RM2,500.

Kerajaan turut menyediakan RM25 juta kepada Yayasan Keluarga Malaysia bagi memimpin usaha melindungi kebajikan, pendidikan dan masa depan anak yatim.

Sebanyak RM32.4 bilion diperuntukkan kepada Kementerian Kesihatan untuk perbelanjaan mengurus dan pembangunan, yang kedua tertinggi selepas Kementerian Pendidikan.

Macam yang anda tahu, Covid-19 kan masih lagi ada di negara kita ni. Jadi Kerajaan tidak duduk diam dengan menambah RM4 bilion untuk meneruskan agenda menangani Covid-19.

Kira-kira RM2 bilion disediakan bagi membiayai program vaksinasi, manakala RM2 bilion lagi untuk meningkatkan kapasit fasiliti perkhidmatan kesihatan awam seperti pembelian bekalan ubat, bahan guna habis, PPE dan kit kesihatan.

Kerajaan juga bercadang untuk melaksanakan perolehan ubat antiviral yang didapati berkesan terhadap pelbagai virus termasuk Covid-19.

Perjanjian telah ditandatangani untuk mendapatkan sebanyak 88 juta dos iaitu bersamaan lebih 140 peratus penduduk dan cukup untuk memberi dos ketiga kepada semua penduduk berusia 12 tahun dan ke atas.

Selain itu, kerajaan juga bercadang untuk memberikan pelepasan cukai individu dan potongan cukai kepada majikan ke atas kos berkaitan pengambilan vaksin penggalak yang dibiayai sendiri.

Pengurusan Klinikal Penyakit Jarang Jumpa di Malaysia seperti lisosomal juga dimantapkan lagi.

Berkenaan dengan duti eksais ke atas produk minuman bergula, ia juga akan diperluaskan.

Kerajaan juga bercadang mengenakan duti eksais ke atas produk cecair atau gel mengandungi nikotin yang digunakan untuk rokok elektronik dan vape.

Untuk menghargai peranan barisan hadapan sektor kesihatan, kontrak lebih 10 ribu pegawai perubatan, pergigian dan farmasi akan disambung selepas tempoh khidmat wajib selama dua tahun kepada maksimum empat tahun.

Selain itu kerajaan turut meluluskan penajaan program kepakaran dengan peruntukan RM100 juta untuk manfaat 3,000 pegawai kontrak perubatan dan pergigian.

Peruntukan RM70 juta disediakan bagi memastikan isu kesihatan mental turut diberi keutamaan.

Peruntukan terbesar sebanyak RM52.6 bilion disediakan untuk Kementerian Pendidikan Malaysia (KPM), dan Kementerian Pengajian Tinggi (KPT) pula bakal diperuntukkan sejumlah RM14.5 bilion.

Sebanyak RM1 bilion diperuntukkan untuk kerja-kerja penyelenggaraan dan pembaikan sekolah, termasuk RM140 juta kepada Jakim bagi menyelenggara antaranya sekolah tahfiz, sekolah agama rakyat dan institusi pondok berdaftar.

Sebanyak RM120 juta disediakan untuk manfaat 1,800 buah Sekolah Jenis Kebangsaan Cina dan juga Sekolah Jenis Kebangsaan Tamil.

Selain itu, sekolah-sekolah daif juga dinaiktaraf dengan peruntukan dinaikkan kepada RM746 juta.

Sebanyak RM50 juta antaranya untuk membiayai pembelian peralatan mengajar dan menambah baik fasiliti sekolah berkeperluan khas.

Meneruskan penyediaan bekalan susu harian di bawah Rancangan Makanan Tambahan peruntukan disediakan sebanyak RM400 juta.

Insentif Khas Alat Bantuan Mengajar secara sekali bayar sebanyak RM100 diberikan kepada lebih 400 ribu guru sekolah di bawah KPM.

Inisiatif PerantiSiswa Keluarga Malaysia bagi membekalkan sebuah tablet kepada setiap pelajar B40, bakal memanfaatkan seramai 600 ribu siswa-siswi.

Pelepasan khas cukai pendapatan individu sehingga RM2,500 ke atas pembelian telefon bimbit, komputer dan tablet sehingga 31 Disember 2022.

Diskaun bayaran balik pinjaman PTPTN pula bermula 1 November 2021 hingga 30 April 2022. Yakyak yeay lah peminjam PTPTN semua ya. Hehe!

Bagi memperkasa bidang TVET, Kerajaan menyediakan RM6.6 bilion untuk melaksanakan pelbagai inisiatif di bawah kementerian dan agensi-agensi berkaitan.

Inisiatif Jamin Kerja Keluarga Malaysia (JaminKerja) akan menjamin penyediaan 600 ribu peluang pekerjaan dengan peruntukan berjumlah RM4.8 bilion.

Kerajaan melalui Perkeso akan meneruskan usaha pengambilan pekerja melalui inisiatif insentif penggajian JaminKerja dengan sasaran 300 ribu orang dan peruntukan RM2 bilion.

Inisiatif Malaysia Short-term Employment Programme atau MySTEP akan diteruskan dengan menawarkan 80 ribu peluang pekerjaan secara kontrak merangkumi 50 ribu pekerjaan dalam sektor awam dan 30 ribu pekerjaan dalam Syarikat Berkaitan Kerajaan (GLC) mulai Januari 2022.

Bajet 2022 menyasarkan 220 ribu pelatih untuk menjalani pelbagai program latihan dan peningkatan kemahiran dengan peruntukan keseluruhan RM1.1 bilion.

Pelepasan cukai bagi perbelanjaan menghadiri kursus peningkatan kemahiran atau kemajuan diri dinaikkan daripada RM1,000 kepada RM2,000 sehingga 2023.

Mereka yang mengambil kursus dengan badan-badan profesional yang diluluskan layak mendapat pelepasan cukai ke atas yuran sehingga RM7,000

Potongan cukai dua kali dilanjutkan kepada syarikat yang memberi biasiswa kepada pelajar institusi pengajian tinggi dan diperluas kepada semua bidang pengajian.

Menerusi Program Baucar Perlindungan Tenang, penerima bantuan B40 layak menerima baucar RM75 ringgit untuk membeli produk Perlindungan Tenang termasuk takaful hayat dan kemalangan diri.

Baucar boleh digunakan untuk membeli polisi insurans komprehensif bagi motosikal 150cc ke bawah mulai 1 Januari 2022.

Skim MySalam diperluas kepada penerima BKM dan manfaat tuntutan kos peranti perubatan juga akan dipanjangkan kepada anak tanggungan penerima mySalam yang layak.

Inisiatif i-Saraan dilaksanakan bagi menggalakkan pekerja sektor informal menabung untuk hari persaraan melalui caruman KWSP.

Bagi perlindungan sosial kepada suri rumah dan balu melalui caruman ke KWSP dan Perkeso, Kerajaan menyediakan RM80 juta di bawah Program Kasih Suri Keluarga Malaysia khusus untuk manfaat mereka hingga umur 55 tahun.

Kadar pencen minimum di bawah Skim Keilatan pula dinaikkan daripada RM475 kepada RM550.

Had pelepasan cukai dinaikkan kepada RM350 ringgit dan skop pelepasan bagi caruman Perkeso turut diperluas meliputi caruman pekerja melalui Sistem Insurans Pekerjaan.

Jadi, amacam gais? Ini baru Fokus Pertama dalam Strategi 1 tau, belum lagi masuk fokus dan juga strategi yang lain. Ini satu permulaan yang baik untuk kita semua menghadapi 2022. Malah bantuan yang diperuntukkan ini sedikit sebanyak dapat membantu kita semua bukan dari segi keperluan asas sahaja, malah dari segi pendidikan dan juga kesihatan.


32 Tahun Menanti, Rosyam Nor Syukur Akhirnya Timang Cucu Lelaki

Selepas 32 tahun menanti, pelakon Datuk Rosyam Nor meluahkan rasa syukur apabila anak keduanya, Nur Anis melahirkan cucu lelaki pertama dalam keluarganya.

Berkongsikan berita gembira itu di Instagram sebentar tadi, Rosyam berkata sebelum ini beliau sudah mempunyai tiga cucu perempuan dan akhirnya impian untuk menimang cucu lelaki termakbul.

“32 tahun! Alhamdulillah, lama sangat tunggu. Terima kasih Allah kerana kurniaan-Mu. Hasil perkahwinan aku, dikurniakan lima anak perempuan. Hasil perkahwinan anak sulung, Arniesha Azureen, dikurniakan tiga cucu perempuan,” tulisnya.

Anak kedua Rosyam, Nur Anis, yang juga seorang selebriti media sosial mendirikan rumah tangga pada 2019 selamat melahirkan anak lelaki di sebuah hospital swasta di Selangor, semalam.

Sepanjang 32 tahun mendirikan rumah tangga, Rosyam dikurniakan lima cahaya mata anak perempuan, Arniesha Azureen, Nur Anis, Nurlisa, Syadira dan Zarith Maryam.


Simpan Jambang, Da’i Syed Sedih Disamakan Dengan Wukong

Berdepan beberapa kontroversi sejak tahun lalu, pendakwah selebriti, Da’i Syed mengakui ianya sedikit sebanyak memberi kesan kepada mental serta mengalami kemurungan.

Berikutan itu juga dia mudah sedih serta takut untuk berjumpa dengan orang luar setiap kali memikirkan pandangan mereka terhadap dirinya.

BACA: Da’i Syed Alami Tekanan Perasaan Dituduh Mencabul, Takut Nak Naik Mahkamah

“Saya berdepan tekanan perasaan dan jiwa dan antara yang saya hadapi termasuklah senang menjadi sedih dan trauma. Terutama apabila saya tertengok gambar masa pakai baju ‘kurta hijau’ (waktu ditahan polis). Saya rasa sedih dan ‘down’.

“Saya menangis seorang diri dan rasa macam nak menjerit, ‘overthinking’ (fikir sesuatu berlebihan). Ada waktu juga, saya rasa takut nak berjumpa orang luar sebab fikirkan pandangan orang terhadap saya. Dua bulan saya ‘kurung diri’ di rumah,” katanya.

Dalam pada itu, Syed berkata dia terpaksa menukar penampilan diri dan gaya untuk meneruskan hidup dan kini perlahan-lahan lari dari kemurungan dengan mendekatkan diri kepada Allah.

“Saya simpan jambang pun, orang cakap muka saya macam Wukong (watak animasi monyet).

“Saya berdoa kepada Allah SWT agar Dia tenangkan hati dan jiwa kita supaya diberikan kebahagian dalam hati. Benda ini pun (masalah kemurungan) datang daripada Allah dan sembuh pun atas rela-Nya,” katanya.

Terdahulu, Syed ditahan pada 27 November lalu selepas seorang wanita membuat laporan polis didakwa dirogol pendakwah itu.


Caprice Bergelar Suami, Pilih Ibu Tunggal Anak Satu

Lebih 40 hari menyepi, penyanyi rap Caprice mengejutkan ramai apabila selamat bernikah dengan wanita pilihan hatinya Farra Inalis yang merupakan ibu tunggal anak satu.

Farra yang berasal dari Kota Bharu, namun menetap di ibu negara. Farra juga turut mempunyai seorang cahaya mata perempuan berusia sekitar tujuh tahun.

Menerusi perkongsian di Instagram, Farra sebelum ini pernah memmbuat pendedahan sudah enam tahun bergelar ibu tunggal.

Sementara itu, menerusi satu entri di Instagram, Caprice mengesahkan selamat bergelar suami Farra serta memaklumkan akan berkongsi cerita lebih lanjut dalam masa terdekat.

Difahamkan, Caprice dan Farra hanya mengambil masa tidak sampai setahun untuk mengenali hati budi sebelum mengambil keputusan untuk berkahwin.


Caprice Senyap-Senyap Nikah Dengan Wanita Pilihan

Tiada angin tiada ribut, penyanyi rap sensasi, Caprice sudah pun selamat bernikah dengan wanita pilihan hati Farra Inalis yang berusia 26 tahun.

Menerusi laporan mStar Online, seorang pengguna Instagram @yasserpink berkongsi sekeping foto memaparkan Caprice serta pasangan mmengenakan persalinan serba putih di atas pelamin sambil menyarungkan cincin.

Malah, foto perkahwinan Caprice itu turut dikongsi oleh penyanyi dan pelakon Azira Shafinaz.

Sementara itu, pengurus Caprice yang dikenali sebagai Aiman ketika dihubungi mStar juga tidak dapat mengesahkan mengenai berita berkenaan.

“Saya pun dapat info agak lambat, tak berani nak sahkan betul atau tidak. Tapi kalau orang dah kongsi gambar kahwin dia, maksudnya betul la tu.

“Saya kenal pasangan Caprice tu, dia baik orangnya. Apa yang saya tahu mereka dah berkenalan hampir setahun. Azira adalah kenalan rapat Caprice, maksudnya betul la kalau dia repost,” katanya.


Ameera Khan Dah Nak Kahwin?

Di antara adik-beradik selebriti Neelofa, Ameera Khan atau lebih dikenali dengan nama Little Miss Khan antara yang paling popular. Boleh dikatakan Ameera sering menjadi perhatian di media sosial biarpun bukan seorang selebriti.

Baru-baru ini, Ameera ada menjawab beberapa soalan di Insta Story daripada pengikutnya yang bertanyakan adakah dia akan berkahwin.

BACA: Netizen Samakan Baju Bulu-Bulu Ameera Khan Dengan Karpet Nilai 3

Menjawab soalan tersebut, Ameera berkata dia merancang untuk mendirikan rumah tangga pada tahun hadapan.

Bagaimanapun, dalam satu perkongsian lain, Ameera berkata dia masih belum ada calon suami namun sudah merancang tarikh perkahwinan yang bakal dilangsungkan.

Sementara itu, dalam satu entri dikongsikan Ameera berkongsikan nasihat paling baik diberikan oleh Neelofa kepadanya iaitu jangan biarkan lelaki menentukan segalanya atau menghalangnya daripada melakukan apa yang disukai.


Dakwaan Orang Ketiga Punca Rumah Tangga Retak, Siti Saleha Tutup Mulut

Tiada angin tiada ribut, rumah tangga Siti Saleha berhadapan masalah apabila pelakon itu hadir ke Mahkamah Rendah Syariah Klang pagi tadi bagi sebutan kes penceraiannya pada Oktober lalu.

Siti Saleha juga mengesahkan sudah memfailkan perceraian terhadap suaminya, Ahmad Lutfi Azhar, atas kebenaran mahkamah.

Bagaimanapun, sehingga kini Saleha enggan mengulas lanjut mengenai krisis rumah tangganya itu serta meminta semua pihak menghormati kehidupan peribadinya.

“Saya sudah beritahu sebelum ini, saya okay. Jadi, saya berharap anda semua beri saya ruang. Buat masa sekarang, saya tak mahu cakap apa-apa mengenai perkara itu.

“Semua orang tahu dan peminat saya juga tahu, saya ‘private’ dan perkara ini berkaitan dengan kehidupan peribadi saya. Jadi, saya tak nak komen apa-apa,” katanya.

Apabila ditanya sama ada dia dan suami sudah tidak tinggal sebumbung dan dakwaan wujudnya orang ketiga punca keretakan rumah tangga, Siti Saleha enggan mengulas.

Siti Saleha mendirikan rumah tangga dengan Ahmad Lutfi pada 28 Julai 2017. Selepas empat tahun berkahwin, pasangan ini belum dikurniakan cahaya mata.


Leher Nampak Jinjang, Uqasha Senrose Nafi Sunting Foto

Sabtu lalu hangat diperkatakan apabila pelakon Uqasha Senrose memuat naik gambarnya di Instagram memakai gaun berwarna ungu ketika hadir di program Maharaja Lawak Mega 2021.

Namun apa yang menjadi perhatian ramai apabila ada yang mempersoalkan saiz lehernya sehingga ada yang mendakwa pelakon itu menyunting bahagian lehernya supaya kelihatan panjang.

Enggan membiarkan netizen terus berspekulasi, menerusi satu perkongsian di Instagram Uqasha menjelaskan tidak menyunting gambar berkenaan seperti didakwa serta memuat naik video sebagai bukti.

Sebelum ini, Uqasha pernah dikecam selepas menyunting gambar secara keterlaluan sehingga lilin pada kek hari jadinya turut sama membengkok.


Kongsi Foto Bersama Emma Maembong & Suami, Netizen Puji Zizan Razak

Pernah menjalin hubungan istimewa dengan Emma Maembong sebelum ini, namun ia tidak menghalang pelawak Zizan Razak untuk terus bersahabat dengan pelakon itu.

Baru-baru ini, perkongsian Zizan menjadi perhatian ramai apabila memuat naik gambar bersama Emma dan suaminya, Shazli Azhar ketika pembukaan restoran makanan Korea miliknya.

BACA: Umur Dah 37 Tahun, Zizan Razak Doa Cepat Dapat Jodoh

Meskipun turut kelihatan pelakon Ummi Nazeera dan suami Dr Izzar, namun netizen lebih tertarik dengan kehadiran Emma Maembong.

Ada segelinrit meninggalkan komen gurauan dengan mengatakan selepas ini mungkin giliran Mira Filzah pula yang akan datang.

Tidak kurang juga, ramai yang memuji sikap profesional Zizan ada yang mendoakan agar pelawak itu segera dipertemukan jodoh suatu hari nanti.

Terdahulu, Zizan pernah menjalin hubungan cinta dengan pelakon Juliana Evans dan juga Emma Maembong namun terputus di tengah jalan. Malah, Mira Filzah juga tidak terlepas dari kontroversi percintaan bersama pelawak berusia 36 tahun itu.


“Jam Itu Hadiah Daripada Suami, Saya Tak Pernah Tanya Harga”

Baru-baru ini, penampilan penyanyi nombor satu negara, Datuk Seri Nurhaliza di Minggu Fesyen Kuala Lumpur (KLFW) di ibu negara minggu lalu menjadi perhatian ramai.

Apa yang menjadi bualan hangat apabila penyanyi itu dilihat menggayakan seutas jam tangan mewah jenama Richard Mille yang dianggarkan bernilai lebih RM1 juta.

BACA: Selepas Jam Tangan RM1 Juta, Tudung Siti Nurhaliza Harga RM4,100 Pula Curi Tumpuan

Menerusi temu bual bersama Melodi semalam, Siti berkata jam tersebut adalah hadiah daripada suaminya, Datuk K dan dia tidak tahu mengenai harga jam berkenaan.

“Jam itu adalah hadiah daripada suami saya dan saya tak pernah tanya pun. Bie (Datuk K) berapa harga ni dan sebagainya. Apa yang suami hadiah Alhamdulillah saya terima dan suami memang suka saya bergaya dan membeli koleksi-koleksi jam.

“So bagi saya tiada apa sangat, sebagai seorang isteri saya hargai dan pakai tak adalah nak ambil tahu berapa banyak berapa harga dan sebagainya,” katanya.

Sementara itu, ditanya mengenai beg tangan mewah yang dibelinya, Siti berkata pereka fesyen terkenal, Rizman yang membantu untuk padankan dengan baju yang digayakannya. Siti juga akui dia bukan seorang yang pandai shopping.

“Saya tak pandai matching-matching ni. Rizman yang tolong, dia cakap kak Siti beg ni tak sesuai apa semua. So dia kata ada satu beg yang cantik dan boleh matching sangat dengan baju kak Siti dan saya fikir dah lama tak berbelanja untuk diri saya.

“Kalau tanya suami saya pun, suami saya setuju saya bukan kaki shopping dan saya rasa dia beruntung dapat isteri seperti saya. Saya tak pandai shopping tapi saya hargailah suami memang suka melihat isteri dia tampil cantik dan bergaya,” katanya.


Baby Shima Hairan Dibenci Sedangkan Tak Kacau Orang

Penyanyi dangdut Baby Shima meluahkan rasa hairan mengapa ramai membenci dirinya sedangkan dia tidak pernah menggangu apatah lagi menyusahkan orang lain.

Menerusi satu perkongsian di Instagram, Baby Shima atau nama sebenarnya Nor Ashima Ramli berkata dia sudah tidak kuat lagi berdepan situasi berkenaan.

“Kadang terfikir juga kenapa ramai benci saya sedangkan saya tak pernah kacau orang lain, rumah tangga orang, keluarga orang, minta duit mak ayah kamu, tak pernah.

“Terus terang saya sudah tak kuat dengan apa yang saya sudah lalui sekarang. Boleh tak kamu rasakan apa yang saya rasa,” katanya.

Perkongsian Shima itu mendapat pelbagai reaksi daripada pengikutnya yang terus memberikan kata-kata semangat serta sabar dengan ujian tersebut.

Sementara itu, ada segelintir netizen berpendapat punca penyanyi itu dibenci kerana gelagatnya sendiri di media sosial yang dikatakan gedik.

“Kena berhenti jadi gedik-gedik. Jadilah seperti perempuan dan bukannya betina,” tulis netizen.

“Netizen cuma tak suka Shima kerap dan kuat sangat goyang kot,” kata netizen.

“Kamu yang pilih jalan ini. Nak jadi artis. Dunia artis memang begitu. Ada yang suka, ada yang benci. Lumrahlah semua itu. Kalau takut dilambung ombak, jangan berumah di tepi pantai,” tulis seorang lagi netizen.


Azharina Dedah Pernah Ditawar RM500,000 Untuk Tidur Bersama

Berkongsi pengalaman ketika di awal pembabitan bergelar penyanyi, Azharina Azhar mendedahkan dia pernah ditawarkan sejumlah wang lumayan untuk melakukan aktiviti tidak senonoh.

Menurut Azharina, tidak dinafikan ramai yang cuba mengambil kesempatan namun katanya kena pandai mengelak dengan cara baik.

BACA: Azharina Azhar Dedah Bapa Pernah Minta Pusat Beli Belah Tutup 1 Jam Untuk Shopping

“Saya sebenarnya agak tersekat disebabkan karier yang digalas. Saya tidak boleh kasar dan kurang ajar meski pun perkara itu melibatkan maruah diri dan keluarga.

“Memang ada yang menawarkan ikut dia pergi minum kopi dan sampai satu tahap pernah ditawarkan RM500,000 semata-mata mahu tidur dengan saya. Tapi itulah hakikatnya, semua ini asam garam jadi artis,” katanya.

Kata Azharina, dia bukanlah orang sebegitu dan sebagai wanita perlu pandai membawa diri serta tidak membiarkan mudah untuk diambil kesempatan.

“Tapi kalau ajakan seumpama itu depan muka saya, saya cakap saya bukan orang begitu. Tetapi itulah, sebagai artis cakap begini salah cakap begitu pun salah.

“Namun saya percaya hal ini berlaku di mana-mana sahaja. Sebagai perempuan, kena pandai bawa diri dalam kerjaya dan untuk mencapai apa yang diinginkan. Jangan biarkan orang ambil kesempatan dengan kita,” katanya.

Dalam pada itu, Azharina berkongsikan ada penyanyi tidur dengan komposer hanya untuk menjadi artis serta menghasilkan album.

“Namun saya tidak tahu kesahihan itu sejauh mana. Saya rasa dia (kawan) pun terus menjauhkan diri dengan komposer tersebut selepas kejadian itu,” katanya.


Mawar Rashid Sedih Dituduh Hidup Ditanggung Suami

Menerusi satu perkongsian di Instagram, pelakon dan usahawan Mawar Rashid berkongsikan khabar gembira akhirnya berjaya memiliki rumah idaman pada usia 26 tahun.

Dalam entri itu, Mawar turut mengucapkan terima kasih kepada suaminya yang turut sama bekerja keras untuk mendapatkan rumah idaman mereka itu.

“Tak sangka umur 26 tahun dapat beli bungalow. Alhamdulillah Mawar bersyukur dapat beli first house atas nama Mawar sendiri. Thank you hubby sama-sama kerja keras, sama-sama tontong untuk dapatkan rumah idaman kite!”

Disebalik kegembiraan itu, Mawar turut meluahkan rasa sedih apabila ada yang menuduhnya hanya memandang harta kekayaan dan hidup ditanggung oleh suami. Mawar turut berkongsi cerita, sejak dari kecil dia diajar untuk berdikari dan sudah mencari duit sendiri ketika sekolah lagi.

“Dari dulu Mawar selalu dengar orang cakap Mawar ni materialistic. Mawar ni pandang harta, Hidup Mawar ni semua laki tanggung. Sedih hati Mawar. Perit tau. Perit sangat sebab selama ni Mawar kerja 24/7 all out habis-habisan.

“Kalau tanya kawan-kawan atau keluarga Mawar, dorang tahu macam mana Mawar sibuk kerja dari muda-muda. Mawar dari kecik diajar untuk berdikari. Dari umur 15 tahun lagi Mawar memang tak mintak duit dari mamy untuk pergi sekolah,” tulisnya.


“Saya Bukan Malaysian Sweetheart, Artis Yang Banyak Buat Hal, Saya Tahu”

Merangkul Anugerah Bintang Paling Popular di ABPBH34 semalam, pelakon dan pengacara, Janna Nick dilihat tidak dapat menahan sebak dan mengalirkan air mata ketika ditemubual oleh media.

Mengakui perjalanan kariernya bukan mudah, Janna sedar dia merupakan selebriti yang sering terpalit dengan kontroversi sehinggakan dia hampur putus asa dengan industri seni.

“Saya rasa sedih sebab saya tahu perjalanan saya bukanlah mudah. Saya bukan Malaysian Sweetheart, saya seorang artis yang banyak buat hal, saya tahu.

“Saya hampir give up dengan industri seni dan tidak mahu berada di bawah spotlight. Saya sudah cakap ingin undurkan diri kepada peminat dan saya anggap ini sebagai hadiah mereka buat saya.

“Selagi mereka nak sangat tengok saya beraksi seperti biasa. Dengan keadaan mental saya, saya akan cuba limitkan,” katanya.

Dalam pada itu, Janna berkata bukan mudah bergelar seorang selebriti apabila hilang kehidupan peribadinya sehinggakan semua yang dilakukannya serba tidak kena.

“Saya hilang personal life, saya tak boleh buat apa-apa semua perkara jadi salah. Saya rasa tanggungjawab sangat besar. Saya ucap syabas kepada semua senior kerana tanggungjawab seorang selebriti bukan mudah.

“Kalau salah langkah habis kami. Terima kasih semua dan saya minta maaf sekiranya ada yang berkecil hati dengan saya. InsyaAllah peluang yang diberi hati ini akan menjadikan saya seorang selebriti dan individu yang memberi perkara positif kepada semua,” katanya.


“Tiada Yang Berubah, Saya Masih Asif Yang Dulu”

Pelawak Asif Suhaimi mengejutkan ramai semalam apabila menewaskan empat calon lain apabila memenangi Artis Komedi Popular pada Anugerah Bintang Popular BH ke-34 (ABPBH 34).

Asif yang dikenali menerusi drama pendek di YouTube dan filem Mael Totey The Movie, meluahkan rasa syukur kepada Allah dengan kejayaan tersebut.

BACA: Syahmi Sazli Tak Nak Buat Kontroversi, Takut ‘Busuk’ Nama Negeri Kelantan

“Terima kasih kepada peminat dan penyokong yang tidak lokek mengundi saya. Terima kasih juga kepada keluarga dan sanak-saudara, semualah. Kalian terbaik! Saya gembira terima anugerah ini. Syukur kepada Allah kerana mengurniakan kejayaan ini,” katanya.

Ditemani Syahmi Sazli ketika menerima anugerah tersebut, Asif berkata dia tetap orang yang sama dan kemenangan tersebut tidak mengubah siapa dirinya.

“Sama sahaja. Tiada yang berubah. Saya masih Asif yang dahulu. Kejayaan ini menjadikan saya lebih bersemangat berkongsi kelebihan yang ada di sebalik kekurangan diri. Saya tidak akan lupakan jasa dan kebaikan Syahmi yang membuka jalan selama ini,” katanya.

Semalam, Asif menewaskan artis nama besar menerusi ketegoris Artis Komedi Popular iaitu Jep Sepahtu, Shuib Sepahtu, Atu Zero dan Ain Edruce.


“Kritikan Sebenarnya Publisiti Yang Bagus”

Setiap kali majlis anugerah berlangsung, pasti ramai ternanti-nanti untuk melihat fesyen yang digayakan para selebriti di karpet merah.

Semalam, busana yang paling menjadi tumpuan ramai di karpet merah Anugerah Bintang Popular BH ke-34 (ABPBH 34) sudah tentu penyanyi, Aina Abdul yang tampil serba hitam seolah mempunyai kelopak bunga di kepala.

Menurut Aina, rekaan busana itu adalah simbolik kepada bentuk bunga mawar yang mana turut menjadi simbolik untuk single barunya itu.

“Konsep ini adalah kesinambungan jalan cerita dalam Aina Abdul yang baru sahaja dilancarkan. Inspirasinya adalah daripada mawar merah.

“Namun, malam ini, saya ingin tampilkan mawar hitam dan ia adalah simbolik daripada fesyen yang saya dah lama nak ketengahkan,” katanya.

Seperti sudah disangka, busananya itu menjadi kritikan malah ada turut menjadi parodi. Seolah tidak terkesan dengan kritikan, Aina berkata dia tidak membaca sebarang kritikan dan hanya mengikut kata hatinya.

“Saya kurang baca kritikan dan sebab itulah saya rasa saya boleh bertahan. Kalau saya baca, saya takkan boleh tahan.

“Saya buat apa yang hati saya rasa betul dan saya nak setiap penampilan saya ada impak. Tapi, kritikan pun sebenarnya adalah publisiti yang bagus,” katanya.


“Saya Nak Lari Dari Populariti, Tapi Diuji Dengan Kemenangan”

Dinobat sebagai Bintang Paling Popular, Anugerah Bintang Popular (ABP) ke-34 semalam, Janna Nick turut membolot anugerah Pengacara TV Popular dan Pelakon Filem Wanita Popular.

Menyifatkan anugerah diterima sebagai rezeki, Janna berkata sebolehnya dia mahu lari darpada populariti namun diuji dengan kemenangan.

“Saya mahu lari dari populariti tetapi diuji dengan kemenangan. Apapun, terima kasih @janna_nicker dan semua yang mengundi. Mungkin ini yang terakhir. Cukup,” tulisnya.

Turut memuat naik gambarnya bersama tiga trofi, perkongsian Janna itu dihujani dengan ucapan tahniah daripada rakan artis dan netizen.

Untuk rekod, Janna meraih sebanyak 86,374,777 juta undian peminat secara atas talian. Ini merupakan pertama kali Janna dinobatkan sebagai Bintang Paling Popular.


Grafik ABPBH34 Dikritik Netizen Macam Cerita Kartun

Anugerah Bintang Popular BH (ABPBH) Ke-34 akhirnya melabuhkan tirainya malam tadi apabila pelakon dan pengacara, Janna Nick dinobat sebagai Bintang Paling Popular.

Namun, seperti sudah dijangka ada cerita tak sedap didengar mengenai acara itu apabila rata-rata netizen mengkritik visual grafik yang menjadi latar belakang pentang ketika persembahan beberapa artis.

Antara yang diperkatakan adalah grafik ketika nyanyian Fauziah Latif bersama Wani Kayrie yang disamakan dengan siri animasi popular kanak-kanak Didi & Friends.

Bukan itu sahaja, persembahan Syamel, Jay Jay dan Anuar Zain turut terganggu apabila muncul grafik seperti bertemakan sebuah akuarium dimana kelihatan seekor ikan paus, ketam dan terumbu karang.

Perkara itu hangat diperkatakan di laman Twitter apabila rata-ratta netizen mempersoalkan kredibiliti pihak penganjur apatah lagi anugerah tersebut sudah memasuki tahun ke-34.

Dalam pada itu, ada yang berpendapat visual grafik mengarut itu adalah untuk menarik perhatian penonton serta rating supaya ianya trending di media sosial.


Haqiem Rusli Umum Nikah 19 November Ini

Memenangi anugerah Penyanyi Lelaki Popular di Anugerah Bintang Popular ABPBH34 sebentar tadi, penyanyi Haqiem Rusli mengumumkan bakal bernikah pada 19 November depan.

Berkongsikan berita gembira itu ketika memberikan ucapan penghargaan kemenangannya, Haqiem turut meminta peminat mendoakan semuanya dipermudahkan.

Pada Jun lalu, Haqiem mengejutkan ramai pihak serta peminat apabila mengumumkan mahu berkahwin menerusi IG Live pada pukul 2 pagi.

Belum mendedahkan identiti bakal isterinya kepada umum, Haqiem berkata dia tidak berniat menyembunyikan perkara baik daripada pengetahuan peminat.


Janna Nick Dinobat Bintang Paling Popular ABPBH 34

Disiarkan secara langsung dari Putra World Trade Centre (PWTC), Anugerah Bintang Popular Berita Harian ke 34 (ABPBH34) menobatkan Janna Nick sebagai pemenang anugerah Bintang Paling Popular ABPBH 34.

Dengan 86,374,777 undi, Janna turut membolot trofi Pelakon Filem Wanita Popular dan Pengacara TV Popular.

Artis Baharu Lelaki Popular – Dinie Rashid
Artis Baharu Wanita Popular – Dolla
Pelakon Filem Lelaki Popular – Fattah Amin
Pelakon Filem Wanita Popular – Janna Nick
Pelakon TV Lelaki Popular – Ben Amir
Pelakon TV Wanita Popular – Siti Saleha
Penyanyi Lelaki Popular Xiaomi Malaysia– Haqiem Rusli
Penyanyi Wanita Popular Xiaomi Malaysia – Siti Nordiana
Artis Kolaborasi / Duo Popular – Khai Bahar & Aina Abdul
Artis Komedi Popular – Asif Suhaimi
Artis Versatil Popular – Siti Nordiana
Penyampai Radio Popular – Dj Lin
Pengacara TV Popular – Janna Nick
Anugerah Pencapaian Sepanjang Hayat – Datuk Hajah Habsah Hassan

Watak Antagonis Popular – Liza Abdulllah
YouTuber Popular – Aqil Zulkifli
Watak Animasi Popular – Ejen Ali
Artis TikTok Popular – Khai Bahar
Gandingan Serasi Drama Popular – Kamal Adli & Uqasha Senrose
Gandingan Serasi Filem Popular – Wanna Ali & PU Riz
Anugerah FANtastik Popular – Siti Nordiana FC


Sibuk Uruskan Anak, Miera Liyana Tiada Masa Untuk Diri Sendiri

Sejak bergelar ibu pada Mei lalu, pelakon Miera Liyana mengakui sudah tidak mempunyai masa untuk dirinya sendiri kerana sibuk menguruskan anak dan rumah tangga.

Menurut Miera, dia sememangnya memberikan keutamaan kepada anak sulungnya yang kini berusia tujuh bulan. Malah, Miera berkata dia dibelenggu rasa bersalah jika mahu ambil masa untuk diri sendiri.

“Bukan selalu ‘make up’ dan bersiap sejak bergelar ibu sebab tumpuan saya diberikan kepada anak. Nak ambil masa untuk diri sendiri pun saya rasa bersalah.

“Sebab saya rasa masa itu seharusnya untuk baby saya. Apatah lagi, dia masih kecil dan memerlukan tumpuan dan jagaan rapi,” katanya.

Masih merahsiakan jantina anaknya itu sejak dilahirkan pada 16 Mei lalu, Miera berkata dia dan suami masih belum bersedia untuk mendedahkan kepada umum.

“Buat masa ini saya belum lagi bersedia untuk mendedahkan wajah dan jantina anak sulung dan keputusan ini adalah permintaan daripada suami,” katanya.

Terdahulu, Miera mendirikan rumah tangga dengan ahli perniagaan Rosland Othman, 47 tahun pada 26 Julai tahun lalu.


Ada 7 Album, Saiful Apek & Yassin Tangkis Dakwaan Tak Relevan Masuk GV8

Membuat kejutan apabila muncul sebagai peserta program realiti Gegar Vaganza musim ke-8, pelawak Saiful Apek menangkis dakwaan netizen mempertikaikan mereka tidak sesuai untuk menyertai pertandingan terebut.

Menurut Apek, pihak produksilah yang mahukan dia dan Yassin ada dipentas GV8, serta ianya membabitkan keputusan dua hala.

BACA: Aliff Aziz, Adibah Noor, Fazley Yaakob Antara 13 Bintang Gegar Vaganza 8

“Layak atau tidak, soalan itu berbalik kepada produksi. Sebenarnya saya tanya juga apa relevannya kami. Tapi mungkin mereka dah buat research tentang kami, officially saya dan Yassin kira sudah termaktub dalam kumpulan Senario dan kami ada tujuh album dan 70 lagu.”

“Lagipun ada beberapa yang masuk ke Anugerah Juara Lagu (AJL), kita pun dari segi jualan album sudah pernah mencecah platinium semua,” katanya.

Dalam pada itu, Apek atau nama sebenarnya Mohd Saifulazam Muhammad Yusoff berkata pihak produksi yang meyakinkan mereka untuk sama-sama berentap dalam GV8.

“Mereka berjaya yakinkan kami relevan kat dalam pertandingan itu untuk bersaing. Kami bukan membawa label pelawak semata-mata, macam generasi sekarang yes mereka pelawak, tiada album, tiada konsert, tiada lagu masuk pertandingan sebagainya,” katanya.

Kata Apek lagi, dia dan Yassin bukan hanya menyanyi sahaja tetapi ada tugasan perlu dilakukan setiap minggu serta tidak mahu dibayangi Senario semata-mata.

“Kita bukanlah nak menyanyi komedi saja dalam tu. Kita bersaing setiap minggu untuk tugasan, ada tema, itu cabaran.”

“Paling saya pasti, kami rasa lebih ‘secure’ apabila ada yang akan guide kami macam Tokram dan Cikgu Siti Hajar. InsyaAllah kita rasa kerja akan dijaga rapi. Kita pun tak nak buat kerja selekeh comot,” katanya.


Rita Rudaini Dakwa Diri Insan Terpilih Sebab Tuhan Buka Mata

Nampaknya ada sahaja kontroversi melibatkan Rita Rudaini lebih-lebih lagi mengenai pendapat peribadi pelakon itu tentang keburukan vaksin Covid-19.

Baru-baru ini, menerusi satu video tular di media sosial, Rita mendakwa dirinya insan terpilih kerana Tuhan membuka matanya untuk menolak pengambilan vaksin.

“Kami nak habaq, kita sebenarnya insan terpilih, Tuhan bukak mata kita, Dia tak pilih orang yang pakai lebai ka, pakai jubah ka, belajaq kat London ka, Oxford ka pejadah semua, Tuhan berkehendak sesiapa saja yang Dia nak bukak mata (tentang keburukan vaksin),” katanya.

Dalam pada itu, Rita turtut mempersoalkan mengapa golongan yang sudah mengambil vaksin namun masih lagi memakai pelitup muka di tempat awam dan tidak seperti di luar negara.

POP | ‘Kalau hangpa kata kat oversea dah 100 peratus vaksin bukak mask, awat hang tak bukak mask? Kalut sangat. Cakap tak guna otak. Itu kami kata [hangpa semua macam] lembu. Lembu kacuk’ – Rita Rudaini pic.twitter.com/xxzjMYZVSv

“Kalau hangpa kata kat oversea dah 100 peratus vaksin buka mask, awat hang tak buka mask? Kalut sangat. Cakap tak guna otak. Itu kami kata lembu. Lembu kacuk,” katanya.

Rita turut mempersoalkan apabila masih ada yang dijangkiti Covid-19 di set penggambaran meskipun sudah cukup dua dos vaksin. Malah, Rita turut mendakwa golongan yang divaksin adalah golongan yang tak normal kerana terpaksa disuntik setiap tahun.

Sebelum ini nama pelakon itu menjadi bualan ramai apabila menolak vaksin Covid-19. Bagaimanapun, Rita berkata dia bukan seorang anti vaskin namun lebih selesa digelar prosafe.


Adam Corrie Pernah Ditegur Dah Masuk Islam Haram Pakai Chopstick

Sudah hampir 14 tahun memeluk Islam, baru-baru ini pelakon Adam Corrie mendedahkan dia pernah ditegur kerana masih menggunakan penyepit makanan atau ‘chopstick’.

Adam berkata ia berikutan ada pihak menganggap penggunaan chopstick dikatakan haram disisi agama Islam. Adam turut meminta orang ramai membezakan antara budaya dan agama.

“Ambil yang positif. Hidup berbilang kaum. Makan guna ‘chopstick’ tak haram ya. Sebab dulu pernah kena tegur, dah masuk Islam tak boleh pakai ‘chopstick’. Haram katanya,” katanya.

Menerusi perkongsian di Instagram itu, Adam turut berkongsikan kaedah menggunakan penyepit makanan dengan betul ketika menjamah nasi di dalam mangkuk.

“Memang begini cara orang Cina lelaki seperti saya makan nasi dalam mangkuk. Rapatkan mangkuk ke mulut, tolak nasi, lauk dan sebagainya guna ‘chopstick’ laju-laju supaya nasi tak tumpah. Bukan sebab gelojoh.

“Kalau nasi dalam pinggan, saya guna tangan sahaja untuk makan. Sebab makan di restoran Cina Muslim, dah siap bagi nasi kukus ayam halia dalam mangkuk. Apa lagi, makan pakai chopstick la, budaya bangsa sendiri,” katanya.

Adam atau nama penuhnya Adam Corrie Lee Abdullah memeluk Islam pada 13 Julai 2007 ketika berusia 39 tahun.


Da’i Syed Alami Tekanan Perasaan Dituduh Mencabul, Takut Nak Naik Mahkamah

Hampir setahun berdepan tuduhan melakukan aktiviti seks luar tabii dan mencabul, pendakwah bebas Da’i Syed akui mengalami tekanan perasaan.

Bagaimanapun, Syed bagaimanapun meluahkan rasa syukur dapat mengawal masalah mental dan kemurungan dialami. Ujarnya, dia banyak menghabiskan masa bersama keluarga untuk pastikan kesihatan mentalnya dalam keadaan baik.

BACA: Disihir Melalui Mata Ketika Buat Live, Ustaz Nasihat Da’i Syed Cakap Tak Pandang Kamera

“Kadang-kadang ada juga terasa ‘down’, nak cakap depression itu, ada juga. Ada juga tekanan perasaan… manusia kan. Alhamdulillah, ada orang beri semangat dan doakan saya. Atas asbab mereka mendoakan saya, saya jadi fokus pada kerja saya.

“Tengok apa yang boleh buat, aktiviti dan bercuti dengan keluarga. Banyakkan masa dengan keluarga. Maka disebabkan itu, tiada depress dan tekanan,” katanya.

Bakal dibicarakan pada Februari depan, Syed berkata dia sudah melakukan persediaan mental dan fizikal namun akui hatinya berdebar setiap kali turun naik mahkamah.

“Saya memang sudah siap sedia untuk dibicarakan dengan izin Tuhan… InsyaAllah. Sebab kes ini pun dah lebih kurang setahun.

“Selama setahun, mendebarkan… siapa pernah masuk mahkamah memang akan rasa takut dan berdebar. Kita memang hadir untuk beri kerjasama.

“Debar… takut sebab aura mahkamah memang dahsyat la. Saya nak selesaikan cepat, beri kerjasama pada pihak mahkamah untuk selesaikan bicara tersebut,” katanya.

Pada 10 Disember tahun lalu, Syed mengaku tidak bersalah di dua mahkamah berasingan atas pertuduhan melakukan seks oral, mencabul dan merogol dua wanita pada September dan Oktober dua tahun lalu.

Syed juga didakwa ada pertuduhan melakukan persetubuhan yang bertentangan dengan aturan tabii terhadap seorang wanita yang juga penuntut kolej swasta berusia 22 tahun.


Selepas Jam Tangan RM1 Juta, Tudung Siti Nurhaliza Harga RM4,100 Pula Curi Tumpuan

Jika minggu lalu jam tangan penyanyi tersohor Datuk Seri Siti Nurhaliza menjadi tumpuan, kali ini tudung atau skarf yang digayakan oleh Siti untuk sebuah persembahan malam tadi menjadi bualan ramai.

Seperti sudah disangka, laju sahaja netizen melakukan siasatan mengenai harga selendang jenama Christian Dior yang dipakai penyanyi itu.

BACA: Pakai Jam Tangan Jutaan Ringgit, Siti Nurhaliza Dipuji Tetap Rendah Diri

Hasil carian mendapati, skarf berwarna coklat yang diberi nama D-Oblique Shawl itu berharga RM4,100 sehelai. Bukan selendang biasa, ianya diperbuat daripada bahan eksklusif iaitu wul, kain kapas dan sutera.

Apa yang pasti rata-rata netizen memuji penampilan Siti pada persembahan malam tadi apabila dilihat lebih fresh dan nampak muda daripada usia.

Terdahulu, kecoh apabila penyanyi itu dilihat menggayakan seutas jam tangan jenama mewah, Richard Mille yang dianggarkan bernilai lebih RM1 juta.


Ingin berjaya seperti pengusaha Alluskin?

Memang tepat, usaha itu tangga kejayaan! Sejak negara ini dilanda Covid-19, ramai di antara kita semua telah memulakan perniagaan. Dari sekecil-kecil barang sehingga lah sebesar-besar barang, semuanya dikira sebagai hasil jualan bagi menambah pendapatan harian.

Usaha adalah modal yang penting untuk berjaya dalam perniagaan. Ianya adalah pemangkin kejayaan dan penentu kemajuan sebarang jenis perniagaan. Namun, usaha sahaja tanpa ilmu tidak menjanjikan kejayaan yang luar biasa. Untuk mencapai kejayaan yang luar biasa, akses kepada kewangan yang kukuh juga memainkan peranan penting khususnya untuk memperkembangkan lagi pasaran perniagaan.

Credit Guarantee Corporation Malaysia Berhad atau lebih dikenali sebagai CGC adalah peneraju penyedia jaminan kredit kepada Perusahaan Mikro, Kecil dan Sederhana (PMKS). CGC membantu PMKS, terutamanya bagi mereka yang tidak mempunyai cagaran yang mencukupi atau rekod prestasi untuk memperoleh akses kredit, CGC sedia membantu merealisasikan impian peniaga seperti anda di samping melengkapkan usaha Kerajaan dalam mempromosi dan membangunkan sektor perniagaan bagi menjana ekonomi negara.

Apabila anda memohon pinjaman atau sebarang kemudahan kredit lain yang dilindungi CGC, institusi pemberi pinjaman akan memproses dan membuat penilaian, kemudiannya menggariskan langkah yang perlu untuk mendapatkan pinjaman berjamin CGC atau kemudahan kredit yang diperlukan.

Jaminan CGC bertindak sebagai penjamin kepada institusi pemberi pinjaman, dan membolehkan anda mendapatkan pembiayaan berdasarkan daya saing perniagaan dan memaksimumkan nilai cagaran yang ditawarkan.

Pengasas dan Ketua Pegawai Eksekutif Alluskin Sdn Bhd, Nurul A’in, atau lebih dikenali di kalangan pelanggan Alluskin dan pengikutnya di media sosial sebagai Dr. Aen telah memohon BizMula-i daripada CGC pada tahun 2020 untuk mendapatkan bahan mentah bagi R&D produk terbarunya.

Dari situ, Dr. Aen mengikuti bengkel Nasihat Akses Pasaran melalui CGC Developmental ProgrammeTM.  Penyertaan Dr. Aen di bengkel ini memang tepat pada masanya, kerana perniagaannya baru mula berkembang pada waktu itu. Bengkel ini memberi peluang kepada Dr. Aen untuk mengumpulkan semua sumber yang diperlukan bagi mengoptimumkan potensi perniagaannya

Bengkel yang disertai oleh Dr. Aen ini merangkumi pelbagai bengkel antaranya Pemasaran Digital, E-Dagang dan Penjenamaan.

Siri bengkel CGC Developmental ProgrammeTM memberi Dr. Aen pendekatan untuk memajukan diri dan perniagaannya dengan praktikal melalui pelaksanaan yang merangkumi teknik dan langkah untuk memasarkan produk secara digital, copy writing, penjenamaan peribadi dan sebagainya.

Sewaktu temubual kami bersama Dr. Aen, beliau menceritakan serba sedikit mengenai teknik Copy Writing melalui media sosial, salah satu strategi penting dalam komunikasi perniagaan.

Setelah menghadiri Bengkel Copy Writing dari CGC Developmental ProgrammeTM pada bulan Julai lepas, Dr. Aen berjaya meningkatkan pengetahuan dan teknik serta segera menerapkannya melalui kempen jualan pada bulan Ogos 2021 menerusi saluran e-dagang.

Hasilnya, semasa Kempen Penjualan 8.8, Alluskin berjaya mengutip jualan sehingga ke 6 angka dalam tempoh 1 hari.

Menurut Dr. Aen, dalam perniagaan, perkara yang penting adalah mengenalpasti target pasaran dan pelanggan. PMKS harus sentiasa membina kepercayaan melalui pendidikan dan perkongsian pengetahuan mengenai faedah produk.

Teknik Copy Writing yang berkesan melalui saluran media sosial banyak membantu memposisikan produknya sebagai pilihan terbaik di pasaran. Dr. Aen percaya bahawa interaksi dan perkongsian yang konsisten dengan pengikut di media sosial serta sentiasa menjaga kredibiliti yang baik adalah kunci untuk mendapatkan kepercayaan pelanggan terhadap sesuatu produk. Ia akan menarik pelanggan tanpa penjualan secara paksa.

Hasil pembelajaran Dr. Aen dari bengkel CGC Developmental ProgrammeTM ianya telah banyak membantu PMKS ini, sehingga produk beliau bakal menembusi pasaran Indonesia.

Buat masa ini produk Alluskin telah dipasarkan di seluruh negara, Brunei dan Singapura.

Betul kata orang, bila kita berilmu, kita akan lebih berjaya. Kalau nak berniaga dengan jaya, kita perlu sabar untuk meraih kejayaan.

Bagi anda yang masih belum bersedia dan memikirkan jalan untuk berjaya dalam perniagaan, jom tambah ilmu dengan CGC Developmental ProgrammeTM. Macam-macam ilmu yang anda boleh perolehi.

Bak kata Dr. Aen, apa sahaja perniagaan yang anda usahakan, anda mesti tahu keunikan produk anda. Penyelidikan yang terperinci boleh membantu anda menyusun strategi dan memasarkan produk anda dengan sebaik mungkin di kalangan pengguna. Raih ilmu sebanyak yang boleh dan praktikkan apa yang telah dipelajari.

Dapatkan maklumat lebih lanjut mengenai CGC Developmental ProgrammeTM di https://imsme.com.my/portal/cgc-developmental-programme/ atau hubungi Pusat Khidmat Pelanggan CGC di talian 03-78800088 atau e-mel ke [email protected].


Puteri Aishah Tayang Muka Bakal Suami

Selepas mengumumkan bakal menamatkan zaman bujang bulan ini, pelakon Puteri Aishah akhirnya mendedahkan wajah bakal suaminya.

Sebelum ini hanya berkongsikan gambar jejaka berkenaan dari belakang sahaja, Puteri Aishah ada memuat naik gambarnya bersama buah hati seperti gambar pra perkahwinan.

Menerusi gambar tersebut, pasangan itu mengenakan baju putih sedondon dan dapat dilihat wajah bahagia bakal pasangan pengantin itu.

Terdahulu, pelakon itu mengesahkan bakal mendirikan rumah tangga bersama ahli perniagaan berusia 28 tahun, bulan ini, selepas dua tahun menjalin hubungan cinta.

Katanya lagi, persiapan perkahwinan mereka sudah siap hampir 80 peratus, bagaimanapun tarikh majlis berkenaan belum didedahkan lagi.


Selepas Switzerland, Ebit Lew Bawa Isteri Tunai Umrah

Biarpun terpalit dengan kontroversi panas sebelum ini, pendakwah terkenal Ustaz Ebit Lew dilihat tenang meneruskan kehidupan seperti biasa bersama keluarga dan misi kerja amalnya.

Baru-baru ini, Ebit membawa isteri dan anak-anak bercuti ke Switzerland kemudian ke Paris. Selesai sahaja bercuti, Ebit membawa biadarinya menunaikan ibadah umrah pula.

BACA: Selepas Switzerland, Ebit Lew Bawa Bidadari & Anak-Anak Bercuti Ke Paris

Menerusi satu perkongsian di Instagram Rabu lalu, Ebit memuat naik entri memaklumkan beliau dan isteri dalam perjalanan menuju ke Tanah Suci Mekah serta meminta mendoakan agar segalanya dipermudahkan.

Perkongsian Ebit itu mendapat pelbagai reaksi netizen yang mendoakan agar perjalanan Ebit dan isterinya itu selamat pergi dan pulang.


Hael Husaini Dituduh Berseronok Di Kelab Gay Korea

Jika anda mengikuti akaun Instagram Hael Husaini, pasti ramai tahu penyanyi itu telah terbang ke Korea Selatan atas urusan kerja.

Namun, ada cerita tak sedap didengar apabila ada yang mendakwa penyanyi itu pergi berseronok di sebuah kelab hiburan gay di Itaewon, Korea.

Kecoh mengenai perkara itu di laman Twitter apabila ada netizen membuat tuduhan berat berkenaan. Menurut netizen itu lagi, ada seorang penyanyi Malaysia ke Korea tanpa menjalani kuarantin sebelum berhibur di kelab gay tersebut.

Menerusi hint yang dberikan, individu berkenaan seolah mengatakan penyanyi yang dimaksudkan itu adalah Hael Husaini.

Bagaimanapun menerusi satu IG Live, pengurus penyanyi itu tampil memberikan respon bahawa dakwaan tersebut hanyalah fitnah semata-mata. Pengurus Hael memaklumkan pihaknya akan mengambil tindakan sewajarnya terhadap individu yang menyebarkan khabar angin berkenaan.

“Saya nak terangkan apa yang berlaku. Saya buat video ini sebenarnyanak bagitau Healers yang Hael punya team dah ambil tindakan.

“Berhenti budak tu nanti. Tak belajar dah kat Korea. Kalau dia padam pun dah terlambat dik. Aku dah jumpa Youtube, IG, semua alamat rumah dah dapat. Tak elok sebarkan fitnah. Berhentilah sebarkan fitnah,” katanya.

Berat sungguh tuduhan tersebut lebih-lebih lagi jika tiada bukti sahih. Apa pun diharap Hael Husaini tabah dengan dugaan ini.


“Dulu Saya Tak Bersyukur, Tak Puas Dengan Apa Yang Dimiliki”

Mengakui kekhilafan dirinya dahulu, penyanyi kontroversi Aliff Aziz berkata sebelum ini dia selalu tidak rasa puas dengan nikmat diberikan oleh Allah kepadanya.

Aliff berkata dia akhirnya buka mata dan sedar bahawa Allah takkan pernah berhenti memberi kepada umatnya yang sentiasa berdoa dan tahu bersyukur.

“Sekarang, saya banyak belajar erti mensyukuri apa saja nikmat diberikan Allah itu walaupun saya sendiri merasakan memang tidak layak memperolehnya di atas apa yang pernah dilakukan dahulu.

“Maha baik Allah SWT kepada saya amat tidak disangka. Pelbagai rezeki masih diberiNya kepada saya sekarang yang harus disyukuri. Sifat Allah yang penyayang ini membuat saya malu kerana berasa tidak layak menerimanya.

“Kalau saya kenangkan betul-betul, banyak nikmat kasih sayang Allah berikan kepada saya antaranya rezeki ibu bapa memperoleh kesihatan yang baik, begitu juga dengan anak-anak dan dikurniakan seorang isteri yang penyayang. Jadi, saya harus sangat bersyukur di atas semua ini,” katanya.

Aliff berkata dia meluahkan rasa syukur perubahannya ini turut dibantu oleh keluarga serta rakan-rakan yang baik di sekelilingnya serta memohon didoakan agar kekal istiqamah.

“Saya mohon doakan saya terus istiqamah kerana perkara ini (istiqamah) adalah paling mahal dan susah untuk diperoleh oleh seseorang. Tapi, insya-Allah pengorbanan mendekati agama dan Allah akan membantu saya.

“Jadi, kita belajar-belajarlah dan saya pun masih banyak kelemahan yang perlu diperbaiki dan belajar lagi. Cuma, sekarang saya belajar menjaga lingkungan iaitu kawan-kawan di sekeliling,” katanya.